Wikiloc | Eratsun-Zuparrobi-Lotza erreka-ERNAITZU (1203m)-Otsolako landa-Basakaitz erreka-Eratsun Ibilbidea Ezkurra, Navarra (España)- GPS track\nEratsun-Zuparrobi-Lotza erreka-ERNAITZU (1203m)-Otsolako landa-Basakaitz erreka-Eratsun\nIkusita 175 aldiz, jaitsita 5 aldiz\nBasakaitz errekaren zubia pasa eta Olalde aldera hartuko dugu, ezkerrera dugun pistan sartu eta berehala bidezidor bat ikusiko dugu ezkerretara gorantz doana, hauxe hartu eta segiko dugu. Hemendik gora malda handia dago eta bidezidorra estua da, baina nahiko garbi ere badago. Honela jarraituko dugu ordubetez Azpilegorra aldera iritsi arte, hemen gaintxo harritsu bat ikusiko dugu eta bere magalean Aierdi bordaren hondakinak.\nHau pasata pagadi handi baten barneratuko gara eta bidezidorrari jarraiki Zuparrobiko gandorrean ezarriko gara honi lotzeko beste ia ordubetez Zuparrobi (1165m) gainera iritsi arte. Tarte hau oso polita da, padagi zabala dugu iparreko magalean, amildegi izugarria hegoan eta gu gandorraren ertzetik gora joango gara.\nGora iristean lehen haize-sorgailuak ikusiko ditugu, badira honelako dozena bat gainalde guztia hartzen dutela. Zuparrobiko tontorra zapaldu, postontzia ikutu eta aurrera jarraituko dugu.\nOrain behera egitea dagokigu, Urkizu lepora jeitsiko gara lehenik eta hemendik Basakabi Sakana aldera jeitsiko gara pagadian barrena doan bidezidor garbian behera. Honela beheko errekara iritsiko gara eta Lotzako urkillara, Basakaitz eta Lotza bi ibai adarren lotunera, iristean beste aldera igaroko gara, ez du arriskurik, ur handiegirik ez duelako, eta orain Anabarrita lepora (950m) eramango gaituen bidezidorra hartuko dugu gorantz, tarte hau hasieran ez da oso maldatsua da baina gero, erreka berriro igaro ondoren malda gogortu egiten da 200 bat metroko desnibela gainditzeko pagadi garbian gora. Inguru honetan edateko ur izugarri ona dago.\nBehin Anabarritako lepoan, langa pasa eta Otsolako landa ikusiko dugu gure aurrean, bertan aterpe itxi bat ere badago, eta guk mendi honen tontorrerantz joko dugu eskuinera (sarteladera), azken helburua dugun Ernaitzu (1203m) mendirako bidean. Anabarrita (1005m) muino hau pasa eta tarte batez GR12 Euskal Herriko Ur-mugaren ibilbideko senda jarraituko dugu Leuntze, Ireber eta Ernaitzu mendi tontorrak bereizten dituen leporaino. Hona iritsita zelaian gora jarraituko dugu Ernaitzu (1203m) gainera eramango gaituen 100 metroko azken maldan gora.\nBehin tontorrean, ohiko argazkiak egin eta atseden tarte bat hartu eta zerbait jateko une egokia.\n4 ordu eta erdiko ibilaldia eta 1400 metro inguruko desnibel metatua gainditu dugularik.\nBertatik mendi gainak alde guztietara eskaintzen dizkigun ikuspegietaz ere gozatu ahalko dugu.\nArratsaldea dugu jadanik eta itzulera bideari ekin beharko diogu, honetarako lehenik Otsolako landara jeitsiko gara Arkaldeko hegaletik, hemen pagadia da nagusi eta bidea garbi dago, Neolito-Brontze aroko Arkaldur trikuharria ere ikusi ahalko dugu bidetik oso hurbil.\nOtsolako landara iritsita zelaigune zabal bat eta mendiko erreka bat pasako ditugu goizean ibili garen Anabarritako lepora iristeko.\nHemen Lotza muinoaren mendebaldetik doan pista jarraituko dugu ia kilometro batez eta gero malda handian behera sartu beharko gara pagadian Basakaitz erreka ondora iritsi arte, tarte honetan desnibel negatibo handia dago, ia 300 metro, baina kontuz jeitsiz ez du aparteko arriskurik.\nBehin errakaren ondoan beste aldera igaro beharko gara ur gutxien dagoen tarteren bat aprobetxatuz.\nHemendik aurrera errekaren ondotik doan bidezidorrari jarraitzea besterik ez dugu, zailtasunik gabeko bide polita da, bidean borda pare baten hondakinak eta iturri bat ere aurkituko ditugu, hasierako puntura iritsi arte. 2 orduko itzulera.\nEratsun, hasiera puntua\nEratsun, amaiera puntua


'KAREN' – Posta-txartelak Afrikatik | Zinea\nEgilea Ixone Santamaria Vidan|2021-06-09T10:47:03+02:009 ekaina, 2021|\nFilmak aurkezten dituen elkarrizketa eta gaiak Karenen idazki eta gutunetan oinarritutakoak izanik, ugariak dira Rosenvingeren ezpainetatik entzuten ditugun hausnarketa sakonak. Patuan sinestearen eta denboraren igarotze saihetsezinaren arteko talka antzeman daiteke Farrah eta Karenen ibilaldi luzeetan; tentsio horixe gordetzen dute etxeko txoko eta argi dardartiek, Karenek Afrika utzi eta urte askotara bere urterik zoriontsuenen oroitzapena gordeko zuen etxalde kolonialak. Azkeneko horri lotuta, zinez gogoko izan dut, amaiera aldera, fikzioa arrakalatu eta begirada dokumentala txertatzeko modua.\nFilma proposamen interesgarri eta ederra izateagatik, hain zuzen ere, faltan bota izan dut nik kolonialismoaren inguruko gogoeta kritikoa; Karen emakume burutsu eta onbera izan zela azpimarratzetik haratago ailegatu beharko zitekeena. Era berean, elkarrizketen hainbesteko joera barnerakoia gogaikarria gerta daiteke, sakontasun hutsalaren itxura soilik lortuz. Filmak darabiltzan erritmo eta doinua motelak badira ere, erraza da horien patxadaz gozatzea; izan ere, filmak ordubete baino ez du irauten.\nKaren eskala txikiko bidaia magikoa dugu, pastel- eta lur-koloredun zentzumenentzako oparia. Zoritxarrez, ekoizpen txikia izanik, aretoetan izan duen presentzia ez da oso handia izan eta, oraingoz, Hego Euskal Herrian Bilbon baino ez dago ikusgai.


Eap - 2300 posta-bulegoak, berriz, hauxe da: OINARRIZKO GIZARTE ZERBITZUA\nLIZARRAKO EEZBK IZENDATUKO diren 2300 posta-bulegoak, berriz, hauxe da:\nHerritarrek elektronikoki aurkeztu dokumentazioa edozein administrazio-bulegoen esker Posta integratuko OINARRIZKO GIZARTE ZERBITZUA\nIdazkariak de Estado de Administraciones públicas, Antonio Beteta eta Sociedad Estatal Correos y telégrafos, Javier Cuesta, hitzarmena sinatu dute. ORVE-Correos herritar orok, haien agiriak aurkeztu ahal izango du edozein baino gehiagori 2.300 posta-bulegoak eta nazio-lurralde berriarekin; hala, ez zuen zein den jakiteko, kostuak eta administrazio eskudunak berehala jasotzea bermatzen zaie dokumentazio hori esker, digitalizazioa eta igorri telematikoa. Horrela, posta bulegoak sarrera-atea bihurtzen dira.\nErregistro-bulegoa Erakunde birtuala (EEBB) egi bihurtzen du ‘ paperik gabeko administrazioa ’ dokumentazioa eskaneatzeko aukera ematen baitu, herritarraren erregistro-bulegoetan, digitalizazio aplikatuz lanpostuak erabateko balioa duten agiriak elektronikoki bidaltzen da. juridikoa leihatila a helburuko bulegoaren berehala, edozein dela ere haren kokaleku geografikoa edo maila administrazio eskuduna. Paperezko agirien eta herritarrentzako itzultzen da, eta, beraz, ez da gorde, ez, ezta artxibatzen da desbideratzen da.\nEra horretan, asko murriztu kostua kalkulatu eta bidalketako, bai eta 3,5 euro denbora, bai administrazioarentzat, herritarrak; izan ere, dokumentu bat osatzeko behar izan zuen 16 egun joan dagokion lanpostu orain 16 segundo iritsi da.\nErregistro-bulegoa Erakunde birtuala (EEBB) atxiki ondoren, dagoeneko, madrilgo erkidegoko non aurrezten dela kalkulatzen da urtean 5 milioi eurokoa da, eta Kanariar erkidegoko; bertan, ia-ia 2,5 milioi euro urtean. tramiterik gabe\nKomunitateen Madril eta kanarietako atxiki gehiago errotu ahal izan dira 600 erregistro bulegoak hori egitea administrazioko hiru mailei eskualde horietan, lotu behar da, orain, 2.300 lagunetik gora ari bulego Sociedad Estatal Correos y telégrafos, ateak irekitzen duten herritarrei hurbiltzen eta are gehiago herri-administrazioek.\nGainera, irabazi handia herritarrentzat, eta zerbitzua hobetzeko, segurtasuna, bai eta informazio-maila; izan ere, une bakoitzean bakoitza non dagoen jakin ahal izango da, erregistratzeko eta egoera. Eta, hori guztia, edozein posta-bulego eta ondorioz, murriztu egiten da Espainiako arteko eten digitala, udalerri handi eta txikiak.\nEstatu-idazkaria lehendakaria, Javier Cuesta Posta batera eman zen, Estrategia eta negozio garapeneko zuzendaria, Óscar Medina, harreman instituzionalak saileko zuzendaria eta koordinazioa, zuzendari nagusia den José Mª Mayorga modernizazio administratiboaren, prozedura eta administrazio elektronikoa sustatzeko, m. Esther Arizmendi.\nIrtenbideari buruzko informazio gehiago OINARRIZKO GIZARTE ZERBITZUA/SIR


Irekia Eusko Jaurlaritza - Gobierno Vasco :: 1,5 milioi euro ekintzailetza sustatzeko (2014-07-29(e)ko Kontseiluan hartutako erabakiaren laburpena)\n1,5 milioi euro ekintzailetza sustatzeko …\nEnplegu eta Gizarte Politiketako sailburuak Lanbideren zuzendari nagusiaren ebazpena azaldu dio Jaurlaritzari. Hain zuzen, ekintzaileak sustatzeko hiru laguntza-lerrori buruzkoa. Laguntzak 1,5 milioi eurokoak izango dira.\nAurkeztutako proiektuak balioesteko, irizpide hauek hartuko dira aintzat: berrikuntza, jasangarritasuna eta autonomia, langabeak lan-munduratzeko eta gizarteratzeko aukerak hobetzea, ingurua sozioekonomikoki suspertzea, proiektuaren bideragarritasuna eta enpleguaren sorreran aurreikusitako inpaktua.\nJaurlaritzak potentzialki ekintzaile diren pertsonentzako laguntza-deialdia onartu du. Bereizitako hiru laguntza-lerrotan banatzen da:\nDeialdiak jasotzen du potentzialki ekintzaile diren pertsonentzako laguntza-lerroa, modu esklusiboan dedikatu daitezen enpresa-ideia bat sortzera, aztertzera eta egituratzera, betiere ondoren bideragarritasun-plan batean zehazten bada. Jarduerek hiru hilabete iraungo dute eta 2014ko azaroaren 30a baino lehen hasi beharko dute.\nENPRESA BERRIAK ABIAN JARTZEKO LAGUNTZAK\nBigarren laguntza-lerroa, halaber, ekintzailetzako toki-proiektuen barruan enpresa-jarduera berriak abiaraztea sustatzeko bideratua dago.\nLaguntza hauek enpresa-jarduera berriak sortzen dituztenek jaso ahal izango dituzte. Laguntza mota hauek jasotzeko, Lanbiden lan-eskatzaile gisa izena emanda egoteaz gain, enpresa edota negozioa irekitzeko bideragarritasun-plan bat eduki beharko da. Plan hori erakunde kolaboratzaileak baliozkotu beharko du laguntza-fasean. Jarduerek hiru hilabete iraungo dute eta 2014ko azaroaren 30a baino lehen hasi beharko dute.\nENPRESA JARDUERA BAT SENDOTZEKO LAGUNTZAK\nAzkenik, deialdiak hirugarren laguntza-lerro bat jasotzen du, hain justu, enpresaren eguneroko jardunean ekintzaileei aholkularitza- eta laguntza-gastuekin laguntzeko. Era berean, Gizarte Segurantzaren langile autonomoen araubide berezian kotizatzeko gastuekin laguntzeko ere balioko du lerro honek.


Gernika, Markina-Xemein eta Berriatuara joan dira Bizkaiko txapelak - Busturialdeko Hitza : Busturialdeko Hitza\nGernika, Markina-Xemein eta Berriatuara joan dira Bizkaiko txapelak\nBizkaiko Zesta-punta Txapelketako finalak jokatu ziren zapatuan [maiatzak 1] Markina-Xemeinen. Leke eta Unda gernikarrak, Arrasate eta Urko berriatuarrak, eta Arakis eta Atain II markina-xemeindarrak dira aurtengo txapeldunak.\nSenior mailako txapeldunak, Urko Lekerika eta Iñigo Unda gernikarrak, Markina-Xemeingo Uni pilotalekuan txapelketa irabazi ondoren.\nBerriatua, Markina-Xemein eta Gernika-Lumoko bikoteak izan dira nagusi aurten, Bizkaiko Zesta-punta Txapelketan. Zapatuan [maiatzak 1] jokatu ziren finalak Markina-Xemeingo Uni pilotalekuan, hiru kategoriatan –kadete, gazte eta nagusi–, eta lehia ederrekin gozatzeko aukera egon zen.\nNagusien partida izan zen azkena eta zirraragarriena. Aimar Aldazabal eta Ander Bilbao berriatuarrak eta Urko Lekerika eta Iñigo Unda gernikarrak aurkitu ziren finalean aurrez aurre, eta bikote biek gogor borrokatu zuten txapelak etxera eramateko. Hala, finala azken tantoan erabaki zen Lekerika eta Undaren alde.\nPartida ondo hasi zuten gernikarrek, abantaila hartuta. Euren pilotagaz jokatu zuten batez ere, baina hutsegite baten apurtu eta berriatuarrek atera zuten pilota. Sei tantoko aldea zeukaten gernikarrek, baina pilota berrira moldatzea kostatu egin zitzaien eta abantaila galdu zuten 25era berdinduta geratuz. Aukera hori aprobetxatuta, Berriatuko bikotea 29-27 jarri zen aurretik. Tanto bakarrera zeukaten garaipena, baina Lekek eta Undak partidari buelta ematea lortu zuten, eta 30-29 irabazi zuten txapelketa.\nGuztira, hamar bikotek parte hartu dute Bizkaiko Txapelketako senior kategorian, eta Urko Lekerika eta Iñigo Unda gernikarrak izan dira gazteenak. Bederatzi jardunaldiren ostean, eta ligaxkan partida bakarra galduta, finalaurrekoetara igaro ziren, eta Gernikako frontoian markinako bikoteari irabazi ondoren lortu zuten finalerako pasea.\nUndak azaldu duenez, finalekoa partida gogorra izango zela aurreikusten zuten, justu ligaxkan galdutako partida bakarra horien kontra izan zen eta. Pilotari handi bi, profesional aritutakoak zituzten gainera, aurkari: aurrean, Aimar Aldazabal berriatuarra, mundu mailako azpitxapeldun geratu dena, eta atzean, Ander Bilbao profesional ohia.\nKadeteen norgehiagokagaz hasi ziren finalak. Berriatuko bikote bi atera ziren Uniko kantxara zein baino zein gehiago aritzeko: Arrasate eta Urko alde batetik eta Ihart eta Maialen bestetik. Neurketa horretan Arrasate eta Urko izan ziren garaile 30-4 irabazita.\nGazte mailan, berriz, Markina-Xemeingo Arakistain eta Atain II. izan ziren nagusi. 30-17 irabazi zioten Ekaitz eta Amets Berriatuko bikoteari.\nGRABNI. Joan den astean erabaki ziren baita ere GRABNI txapelketako irabazleak. Gazte mailan Bizkaiko ordezkariak izan ziren Markina-Xemeingo Zelaia eta Atain II. izan ziren garaileak. 30-17 irabazi zuten Mutrikuko Eñaut Urreisti eta Zumaiako Ander Ureta Gipuzkoako ordezkarien kontra.\nNagusien mailan, berriz, Bizkaiko taldean Etxebarriko Alberdi eta Markina-Xemeingo Zabala egon ziren eta Gipuzkoako ordezkariak Eduardo Agirre zumaiarra eta Mikel Manzisidor mutrikuarra izan ziren. Agirre eta Manzisidor 30 eta 21 nagusitu ziren finalean.


18:30, 15 abendua 2008ko berrikusketa\n1.064 bytes added , Duela 12 urte\n18:07, 15 abendua 2008ko berrikusketa (aldatu)\n18:30, 15 abendua 2008ko berrikusketa (aldatu) (desegin)\nIstripua jaurtiketa gertatu eta 81-82 segundutara gertatu zen. NASAk dioenaren arabera, zatiak 50 X 40 X 15 zentimetrokoa zen,eta 1kg gutxi gorabehera zituen, eta 805km/h abiadura batean jo ahal izan zuen. Kolpea modu tangentzial batean gertatua, zulatu zituen bi panel, zeintzuk eraso ertzaren atzean zeudenak,lurreratze putzu trenaren onodoan. Istripua ez zen hauteman ez tripulatzaileengan, ezta misioaren zehar.\nAipatutako istripua zela eta, solairu termikoak askatu ziren lurreratze trenaren ondoan; modu honetan izugarrizko beroa sartu omen zen (atmosferan berriz sartzean sortzen den plasmaren ondorioz), sorraraziz ezkerreko hegoaren suntsidura, nahiko handia dena desegonkortasuna eta askatzea sortuz. Berriz sartzearen zehar, sentsore termikoak detektatu zuten tenperaturaren igoera nabaria eta ohiz kanpokoa aldi berean talkaren inguruan. Berriz bueltatzen zirenean, beroa zela eta, hegoa azkenean erori egin zen, transbordadorea berarekiko bira zezan sorraraziz, egituralki deseginez.\nBidaia bakoitzaren amaieran ontziaren plaka guztiak berrikusi eta hondatutakoak aldatzen badira ere, materiala ‘nekatua’ egoten da normalean.


Gure Pakea Elkarteak bazkideen arteko neguko txapelketetako sariak banatu ditu - Usurbil - Noaua.eus\nGure Pakea Elkarteak bazkideen arteko neguko txapelketetako sariak banatu ditu\nNoaua Aldizkaria 2019-07-12 12:44\nNeguko Jubilatu Astearen bueltan ospatu ziren bazkideen arteko txapelketetako sariak banatu ditu Gure Pakea Elkarteak ostiral eguerdi honetan Artzabal atarian.\nSaritu guztiek ezin izan dute bertaratu, baina merezitako garaikurrik gabe ez dira geratuko. Ondoko irudi eta izenetan bildu dugu, otsailaren 12an eta 13an Gure Pakea Elkarteak antolatuta, Artzabalen ospatu ziren mus, tute, punttu, toka eta igel jokoetako sarituen berri:\nMus txapelketa: Antonio Lozano-Joxe Mari Lertxundi.\nTute txapelketa: Isidoro Otero-Jose Manuel Blanco.\nPunttu txapelketa: Jose Lizargarate-Maria Angeles Lizargarate.\nToka txapelketa: Maria Jesus Olano.\nIgel jokoa: Eliberto Carramiñana.\nInoiz baino argiago islatzen ari da egunotan, belaunaldi arteko topagunea dugula Artzabal. Gure Pakea jubilatu elkarteko kideen eguneroko martxara elkartu dira, UEU-k, Jakinek eta Usurbilgo Udalak antolaturiko "Maitasuna politikoa da" jardunaldiak. Jubilatu elkartearen egoitza jardunaldioi lekua egiteko erakutsitako eskuzabaltasunagatik esker ona adierazi nahi izan du UEU-k. Ondoko irudiotako batean ikus dezakezuen moduan, "Bai jauna, bai, fisika euskaraz! Joxe Ramon Etxebarria irakaslearen omeneko liburua oparitu dio UEU-ko kide batek Gure Pakea Elkarteari.\nDinamika ugariko ikasturtea amaituta, oporretara doa Gure Pakea Elkartea. Merezitako atsedenaldia hartuko du jubilatu elkarteak uda parte honetan, irailean indarberriturik itzultzeko. Uztailean eta abuztuan azken ostegunetan deitu ohi dituzten pentsio duinen aldeko elkarretaratzerik ez da izango, irailean itzuliko dira mobilizatzera. Eta irailean itzuliko dira ekimen gehiagorekin ere.\nTOKA TXAPELKETAKO SARITUA: Maria Jesus Olano\nUEU-ren OPARIA GURE PAKEA ELKARTEARI\nPUNTTU TXAPELKETAKO SARITUAK: Jose Lizargarate-Maria Angeles Lizargarate\nMUS TXAPELKETAKO SARITUAK: Antonio Lozano-Joxe Mari Lertxundi


Azkoitia Baik tasa eta zergen proposamenak aurkeztu ditu | El Diario Vasco\nAzkoitia Baik tasa eta zergen proposamenak aurkeztu ditu\nTaldeak bere proposamenak jakinarazi nahi dizkie herritarrei.\nDV Martes, 4 octubre 2016, 00:15\nAzkoitia Bai taldeak Udala hil honetan tasa eta zergak finkatzen hasiko dela eta, hauen inguruan bere proposamena aurkeztu nahi izan du.\n«Azken urteetan adostutako bi irizpide nagusietan oinarritzen da gure proposamena. Hauek duela 10 urte adostutakoak dira, EAJ gobernuan zegoen garaian, gero EH Bildu egon denean ere mantendu izan zena», dio Azkoitia Baik.\nTasetan, «ordaindu beharreko gastu bat dago, Mankomunitateari edo Gipuzkoako Urak S.A.-ri, nahi eta nahi ez, ordaindu egin behar zaio, beraz herritarrari, kopuru hau kobratu beharko genioke», diote zera adieraziz «baina batzuetan, politikaren onuran, herritarra engaina-tzera jotzen dela uste dugu. Adibide bat jarriko dugu. 2017an zaborrarekin gastu bat aurreikusiko da eta gastu hori ordaintzeko zaborraren tasa igo beharko genuke. Baina tasa hau igotzea ez da politikoki ondo ikusten, eta behar bada, pasa den urtean bezala, zerbait igoko dute baina herritarra ez aztoratzeko adina. Pasa den urtean igo zenarekin 340.000 euroko zuloa aurreikusten zen, %100etik urrun baikeunden».\nAzken finean diru hori ordaindu beharra dagoela diote, «eta hor dago gure ikuspuntutik iruzurra. Herritarrak zaborraren fakturari begira-tzen dio zerbitzu horregatik ordain-tzen duena jakiteko, baina hori ez da egia, aparte beste nonbaitetik ere atera beharko baita falta dena ordaintzeko dirua».\nTaldearen iritzia garbi utzi nahi dute; hau da tasa bakoitzean ordaindu beharrekoa ordaintzea, ahal den gehiena %100era arrimatuz, gainditu gabe, herritarrak uneoro dirua non gastatzen duen jakin dezan eta engainatzeko trikimailurik gabe.\nZergei buruz, herriaren onurarako gastatu beharreko dirua dela diote eta hori aurrekontuetan erabaki-tzen dela. «Zergetan beti berdina esan ohi dugu politikariok; gehiena duenak gehiago ordaindu dezala. Teoria bezala ondo dago eta guk urtero iritzi berdina erakusten dugu, bai tasa eta bai zergetan ere. Tasetan %100eko estaldura eta zergetan ondoko beste 20 herrietako batezbestekoan (median) kokatzen ahalegindu beharko dugula» azpimarratu dute.\nIaz, Ondasun Higiezinen gaineko Zerga industrialean (IBI Industrialean) media baten kokatzeko «igo behar zena igotzea eskatu genuen, baina ez zen horrela gertatu eta bakarrik erdia igo zen, eta beraz, herriaren onuran gastatzeko diru gutxiago izan dugu».\nBeste eztabaida bat ere izan zela dio Azkoiti Bai taldeak; Etxebizitza hutsen zerga alegia. Diru honekin gazteek etxebizitzak alokatzeko laguntzak eman zirela 2015ean, eta «arrakasta handia izan zuenez», mantentzearen alde azaldu zela esan dute. «Udal gobernuak denbora gutxi barru, Jaurlaritzatik kobratzekoak zirela agertu ziguten eta ez zutela bidezkoa ikusten, zerga bera, bi aldiz kobratzea» adierazi du Azkoiti Bai taldeak, eta aurten ere zerga hori ezartzearen aldeko azalduko direla.\nEl Anai sigue en la senda de la victoria y vence 3-0 al Martutene Reunión informativa sobre las obras de San Martín


Janariaren gustu erregelak\nZapore oneko janariaren arauak sinpleak eta errazak dira. Gonbidatu bazaude, ez egin ostalariak, beste gonbidatuak edo inguruko edonorentzako arazoak sor ditzakeen ezer. Aldi berean, soinu-soinuaren arauak ez dira obsesio batzuk gogaikarriak edo depresioak sentitzeko. Aholku sinplea - Ingurune horretan edo ingurune naturala sentitzeko modukoak dira, baina ez ahaztu zure inguruan dauden pertsonen interesak.\nNoski, baserri batean lagunak dituzten piknikak edo negozio kolaboratzaileen harrera jasotzen dute jarrera desberdina. Baina, hala ere, beti bete behar diren arauak daude.\nElikagai onen oinarrizko arauak\nEserlekuak modu natural bat izan behar du.\nEz jarri aulki batean.\nEz sortu alferrikako zarata: ez sartu orratz orratz eta labana plaka batean; Ez ezazu aulki bat esnatu, eseri mahai gainean edo jaiki zaitez horregatik.\nMahaia zure belaunetan mantendu behar da. Ez bete atean, otordu edo zuntz zatiak zerbitzatzen direnean izan ezik. Ezpainak ahalik eta gutxien ezabatu.\nEz presarik elikagaiak hartzeko, gonbidatu guztiek plater bat zerbitzatu eta zerbitzatzeko itxaron beharko zenituzke, eta jaten hasi baino lehen.\nMahaian gonbidatuak badira, arau honek zerbait desberdina dirudi: ostalariak gonbidatuak gonbidatu bazkariaren hasieran. Bisitariak bufoiaren printzipioan tratatzen direnean, gutxienez hiru jateko hasiera arte itxaron beharko duzu eta bakarrik hasiko zara.\nEz duzu mahaian janaririk janaririk behar. Zalantzarik baduzu platerik jasateko, hobe da zurekin eserita dagoen norbait zuregana hurbiltzea. Ez ahaztu eskerrik asko.\nEz itzazu eskaintzen freskagarriak. Demagun ez duzula nahi duzun zerbait eskaini, orduan zati txiki bat hartu, jan apur bat eta, ondoren, lasai mahai gainean moztu. Osasuna ez badizu ezer dastatzeko aukera ematen, ongi moztu ezin baduzu.\nEz da beharrezkoa zati handi bat inposatzea. Utzi besteek plater hau. Hobe da geroago errepikatzea aukera bada.\nEz presarik jan. Ez da oso duina eta kaltegarria.\nEz bete zure ahoa janariarekin. Pieza txikiak moztu.\nHartu zure janaria erabat irentsi ondoren bakarrik. Osasunari dagokionez, hobeak dira.\nMahai batean erabiltzeko paletina itsusia da. Bai zuhurki, bai mahaikiderik gabe.\nJanean zehar, ezin dituzu eskuak eta ukondoak mahai gainean jarri.\nJanaria amaitu ostean, eskuak mahai gainean utz ditzakezu, baina gorde itzazu oraindik.\nMantendu eskuak mahai gainean zure aurpegian. Sudurra, hortzak, belarriak, begiak bakarrik utzi mahai gainean.\nEz garbitu ilea edo makillajea mahai gainean. Horretarako beste toki batzuk daude.\nJendeari uko egiteko behartuta, barkamena eskatu. Dena esan gabe, maisua eta gonbidatuak izango dituzu.\nZapore oneko arauak edaten duenean\nEdateko arauen arabera, etxeko jabeak lehenbiziko edalontzia igurtzi beharko luke, gaur egungo osasunean edo, orokorrean, osasunarentzako osasunerako osasunerako. Salbuespena lagun hurbilen zirkulua da toasts guztiak onak direnean.\nInork ez du betaurrekoak kentzea praktikatu. Wonderful chimes denean hankak meheak dira. Hemen arauak ez dira hain zorrotzak.\nBaina badira arauak nahiko zorrozki aplikatzen diren harrera ofizialetan. Bertan klinkatzea ez da ongietorria. Beste gauza bat - etxeko lagunentzako afari bat edo etxeko afaria. Chokaniya egiteko urteak, ezteiak, urtebetetzeak, Urteberri oporrak daude.\nMaisuak betaurrekoak bete behar zituen, lehenbailehen bere buruaz beste egin eta gero beste gonbidatuengana eta, azkenean, berriro berregin. Arau berdinak aplikatzen dira, jabea betegarria bada, eta are bakartia. Botila biratzen ari zaren bitartean, ez duzu ardoaren tantak mahai gainean uzten. Aurretik, betaurrekoak bi hirurehun baino gehiagotan bete nahian. Arau hau ez da aplikatzen. Gaur egungo betaurrekoak askoz zabalagoak dira, beraz, erdira arte bete behar dira. Ez presarik berehala jan ondoren edaten. Ezpainak erabili napkin batekin, beraz, betaurreko ertzak ez dira koipetsuak bihurtzen.\nKultura ertainaren etengabeko esterilizazioa\nJatorrizko jantziak zure eskuekin\nUrteberriko Gabonetako zuhaitza. Artifiziala edo bizirik?\nEdertasun iraunkorra: manikura gel-berniza egiten dugu\nSalmon txinatar saltsan labean labean\nTxokolatearekin egindako errezetak\nArrautza kremazko saskiak\nAlpino diapositibarako landareak\nOvumaren fertilizazioa, alta, haurdunaldiko seinaleak\nUSE kimikari buruzko prestatze hutsetik\nOksana Mucha-ren soinekoak\nCarrie Fisher, Leia printzesa jokatu zuen, AEBetan hil zen\nJulia Snigir jaio zen?\nEtxeko tulipak nola hazten diren


Pote Filosofikoak egitasmoari hasiera emango diote, Tolosan - Tolosaldea - Tolosaldeko ataria\nEneritz Maiz Etxarri 2020-01-21 19:59\nFilosofia gizarteratu nahi dute, eta hilean behin Pote Filosofikoak antolatuko dituzte, Tolosaldean eta Goierrin; lehena, bihar, Tolosako 3 tabernan izango da.\nFilosofia eta trago bat. Tolosako 3 tabernan estreinatuko dute Pote Filosofikoak egitasmoa. Finean, unibertsitatetik atera nahi dute filosofia, eta eguneroko gaien gainean hitz egiteko txokoa bihurtu nahi dute. Tolosaldean emango diote hasiera, baina Goierrin ere egingo dituzte saioak.\nDuela bi hilabete elkar ezagutu zuen laukotea da bultzatzailea. Joxe Azurmendi Katedrak elkartu dituela esan daiteke Beñat Esnaola orendaindarra, Alba Garmendia ikaztegietarra eta gallartarra den, baina Iruran bizi den Itsaslore Yarza. Tolosaldekoek, laukotea osatzeko, Mikel Urdangarin beasaindarra dute bidelagun.\nFilosofia gizarteratu nahi dute, eta Gasteizen duela bi urte egin ziren kafe filosofikoei tiraka antolatu dute. «Plazara ateratzea nahi dugu filosofia, eta akademian ez dabiltzanen artean solasaldi filosofiko kritikoak izan nahi ditugu», dio Yarzak. «Egunerokoan eragiten diguten gaiak edo kezkatzen gaituzten gai horiek mahai gainean jarri nahi ditugu, eta horretaz hitz egin», gaineratu du Garmendiak.\nGaldera bat izango du saio bakoitzak, eta lehena, Jada ezin dugu ezer(tan) sinetsi? izango da. 18:30ean hasiko da saioa, eta 20:00ak arte luzatuko da. «Galdera moduan planteatu nahi genituen eztabaidak jendeak jakin dezan zertaz doan gaia. Galderarekin iruditzen zaigu jada jendeari zer pentsatua ematen diogula», argitu du Esnaolak.\nBorobilean eseri, eta bi aditu gonbidatu dituzte, eta biak ala biak, Joxe Azurmendiren kongresuan izan zirenak. Alde batetik, Andoni Olariaga izango da Erlatibismoaren egiak liburu argitaratu berriarekin, eta bigarren gonbidatua, Irati Zubia, filosofiako masterreko ikaslea da eta Egia-osteaz ariko da. Bakoitzak bere gaia kokatuko du hamabost bat minutuan. Gai guztiz zabala izan daiteke: «Hor dago pote filosofiko honen erronka. Joaten denaren arabera bideratuko da gaia. Guk ideia batzuk ditugu aurretik, baina ezin da jakin nondik nora joango den saioa», azaldu du Garmendiak.\nHorrek ezberdintzen duela hitzaldi batetik dio Esnaolak, eta ateak zabalik dituzte hizketarako gogoa duen edonorentzat.\nAisia Ikaztegieta Irura Orendain Tolosa


Kontrola eta sistemaren erreprodukzioa | zirikatzen\n← Errepresioa egokitzen\nMOVISTARREKO LANGILEEKIN ELKARTASUNA, GORA LANGILE KLASEAREN BORROKA →\nOrain arte luze aritu gara sistema errepresiboaren ingurua. Zeharka bada ere begi-bistakoa ez den errepresio horretaz ere hitz egin dugu, gure egin dugun errepresio horretaz. Baina gai honetan sakontzeko egokiagoa izan daiteke kontrol sistemaz hitz egitea sistema errepresiboaz soilik hitz egitea baino. Gure bizitzako esparru guztietan ematen den kontrola bistakoa den beste errepresio horren (kartzela, beldurra, atxiloketak, jarraipenak, poliziaren presentzia bera) osagarria da: kontrola zentsu zabalenean ulertuta. Sistema osoak alor ezberdinetan txertaturik daukan alde errepresioa bezala uler dezakegu kontrol sistema. Finean nahi dutena gure pentsamenduaren, gure buruaren, gure bizitzako esparru ezberdinen gaineko kontrola izatea da. Nahiak, pentsamenduak, sentimenduak eta desioak; jaiotzen garenetik hiltzen gareneraino gure bizitza eta izatearen ibilbidearen jarraipen eta mugapena. Dena helburu zehatz batekin: sistema ustel hau perpetuatzea.\nPuzzleko pieza guztien gaineko kontrola eman dadin, sistema kapitalistak kasu honetan, gizabanakook egiten dutena kontrolatzeaz gain (kaleetako kamerak, mugikorrak, internet…) egin nahi izango dutena kontrolatzen du: nahiak. Horretarako milaka tresna eta lagun ditu: estatuak eta eurak dituzten eskumen guztiak (hezkuntza, zerbitzu publikoak…), enpresak eta publizitatea, bankuak eta jendartearen erosteko almenaren kontrola, balio kristauen hegemonia, merkatua eta balio kapitalistak… Ikus dezakegunez sistema kapitalistak gizabanakoen bizitza era leun eta finean kontrolatzeko tresna soberan ditu. Agerikoa den errepresioaren osagarriak, errepresio gozoagoa, ikusezina, kontrola. Guzti hau erosotasun, segurtasun eta askatasun sentsazio faltsu batez hornitua noski; kexatu ez gaitezen.\nErrepresioa eta kontrola, beraz, osagarriak dira eta lotura zuzena dute, baina garrantzitsua da gure heziketa eta izate prozesu guztian zehar ematen den etengabeko kontrola eta pertsonen ekintza edo jarrera zehatz baten aurkako errepresioa desberdintzea; azken hau erantzun bat izango litzateke, aurrekoa prebentzioa, bideratzea. Beraz esan dezakegu errepresio zuzena pairatzean sistemaren adarretako batekin konfrontazioan gaudela, sistema eta subjektu edo kolektibo baten artean gatazka bat ematen ari dela. Kontrol sistema aldiz, sistema kapitalistaren funtzionamendu normalaren partea da, sistema betikotzeko mekanismoa, gure barne-barneraino heltzeko asmoz. Ageriko errepresioa sistema errepresibo gozo baten azken pausua dela esan daiteke, konfrontazio edo zigorren fasea, baina horra iritzita ere kontrol sistema osoak aurrera jarraitzen du. Horretan datza gozotasunaren arriskua, ikusezina den kontrol eta errepresioa gure bizitzako esparrurik pribatuenetan presente egoten jarraituko duela konfrontazioa gure buruarekin eman arte.\nGURE IZATEAREN EKOIZLEAK\nBaina nortzuk sortzen dituzte gure nahiak, izaera eta ideiak? Denak eta denek. Zenbakian zehar azaldu dugun moduan, kasua da, gu sistema kapitalista patriarkal batean bizi garela eta honek jarrai dezan ordena, segurtasun eta askatasun sentsazioa, konformismoa, erosotasuna, beldurra, kontsumo neurrigabea, jabetza pribatua, jendearen eroste ahalmenaren kontrola, genero eta sexu sistema, botere harremanak, normaltasunaren nozioa eta abar luze bat beharrezkoak dira. Nortzuk dira orduan gure izaeraren ekoizleak? Zein da errepresio gozo edo kontrol hori? Sistema kapitalista eta bere egitura osoa; estatuak, instituzioak, enpresak eta euren interesak, publizitatea, kontrol soziala (gure ingurua) eta moral kristaua urrenez urren.\nAzken aipatu dugunetik hasiko gara. Moral kristaua da gure judizio eta jarrera etikoetan eragin handi eta inkontzienteenetakoa duena. Kristautasunak sartu zuen gure bizitzetan konfesioaren nozio eta praktika. Egun, uste ez badugu ere, gure barneko egi eta sekretuak aztertzeko eta gure buruari buruz egia esateko obligazioa guztiz barneratuta ditugu. Honekin kristautasunak egiaren erregimen moduko bat sortu du, non beharrezkoa den gure barnekotasuna bijilatzea, honek gure jarreran eragina duelarik. Honekin harreman zuzena du harreman eta sexuaren arloan gertatzen den auto-errepresio eta judizio etikoak. Gure lagun, familia edo bikotekidearekin izan behar genukeen harremana araututa dago, barneratuta dugu zer bai eta zer ez dagoen permitituta, zer den egokia. Behar bada egia eta konfesioaren jokoan sartuak gaudela saia egiten zaigu ditugun harremanak beste, gure edo normala dena ahaztuta bizitzea. Jendarteko arau moralak, esan dugun moduan, ez dira poliziak jartzen digun debeku batekin alderagarriak, barneratuta ditugu eta poliziaren papera guk eta gure ingurukoek betetzen dugu. Harremanen barruan sexuak pisu berezia duela bistakoa da. Sexuaren kasuan gainera praktikan zein pentsamenduan ematen da errepresioa. Desio normal eta perbertsioen arteko bereizketa nabaria da, eta txiki txikitatik goaz barneratzen. Galdera da: sexuari dagokionez, pentsamendu eta desioez ari garenean, ba al dago mugarik? Eta praktikari dagokionez, bestearen kontsentimendutik haratago ba al dago mugarik? Zenbateraino mugatzen eta baldintzatzen gaitu sexuarekin harremana duen guztia etikarekin lotzeak?\nKristautasunak eta sexuaren etikak gure bizitzetan duten eragina alde batera utzita gure baldintzapenak nondik datozen aztertzeko dauden beste adibideen artean, behar bada, argiena hezkuntza sistema da. Irakaskuntza beldurra baino eragiten ez duten froga estandarizatuen tiranian oinarritzen da. Beldur honek ikasle eta irakasleak frogak garatzen dituztenen (instituzioak, enpresak, merkatua) eskaeretan kontzentratzera behartzen ditu, modu horretan jakin-mina, pentsamendu kritikoa, autoritatea zalantzan jartzea eta autoritate ilegitimoaren aurreko erresistentzia suntsituz. Aurreko generazioek asko eztabaidatu zuten derrigorrezko hezkuntza jendarte autoritarioaren garapenean izan zezakeen eraginaren inguruan, arazoa inoiz baino presenteago dagoenean berriz, arraroa da horren inguruan eztabaidatzea. Klaseetako mekanika, ikasgaia dena delarik, ikasle pasibo eta gidatuak heztean datza. Aginduak betetzeko, autoritatea dutenen zigor eta sariak kontuan izateko, interesatzen ez zaigunagatik interesa dugula irudikatzeko eta gure etorkizunaren jabe garela sinesteko prestatzen gaituzte. Honetaz gain “kontuz” ibiltzearen nozioa buru barneraino sartzen digute, horrela arriskatzea eta ondorio batzuk pairatzea ez da aukera bat izaten. Laburbilduz, eskolan errespetuz eztabaidatzen irakasten badigute ere, lortu nahi dutena eztabaidarik ez sortzea da. Ildo beretik jarraituz, esan beharra dago kontsumismoak eta gailentzen den harreman ereduak zerbaitez edo norbaitez guztiz menpekoak diren pertsonak sortzen dituela. Honek, hezkuntza sisteman gertatzen den bezala, euren erabakiak hartzeko eskumena beste autoritate baten esku uzteko emanagoak bihurtzen gaituztelarik.\nGure bizitza, izaera, pentsamendua, nahiak eta erabakiak baldintzatzen duten zerrendarekin bukatzeko aipatu beharra dago prekarietateak, miseriak edo pobreziak eurekin dakartzaten desahalduntzea. Gure egoera ekonomikoaren erantzule direnak hori bera erabiltzen dute guk mugitzeko gaitasunik izan ez dezagun, beldurra eta ezegonkortasuna senti ditzagun. Honekin batera gure borrokatzeko ahalmena gure buru barnetik mugatzen duen beste faktore bat hiritarraren nozioa da, zeinak berarekin dakar poliziaren papera. Hiritar sentiarazi nahi dituzte batzuk, edozein aitona polizia edo kaleko ordena eta altzarien zaindari bihurtuz; dena denona delako, dena delako denon erantzukizuna. Ez dugu testu honetan azalduko hiritar ez sentitzea nahi dutenekin egiten dutena.\nGuk gure borondatez arauak jarrai ditzagun mekanismo eta instituzio ugari daude ikusi dugun moduan baina ala ere bide okerretik doanarentzat, inkonformistarentzat, gure gizarteak badu irtenbide bat. Psikiatria eta psikologia bezalako diziplinak gizakiaren kontrol tresna bat bihurtzen ari dira askotan. 1980an Estatu Batuetan Psikiatria Elkarte Amerikarrak euren diagnostiko liburuan ume eta nerabeengan eragina duten trastorno mentalak sartu zituzten. Hauetako baten, “trastorno negatibo desafiantea”, sintoma ofizialak hauek ziren: “maiz aktiboki aurre egiten du edo ez ditu nagusien arau edo eskaerak bete nahi izaten”, ”maiz eztabaidatzen du nagusiekin” eta “askotan nahita besteak sumintzen ditu”. Kasualitatez, egun, Estatu Batuetan diru gehien ematen duten medizinak antipsikotiko lasaigarri gogorrenak dira, honek lotura du aipatutako trastornoa bezala psikotikoak ez diren trastornoengatik ume eta nerabe asko beharrik gabe medikatzeak. Eta lotsagabekeria honetaz gain, ezin dugu ahaztu sistemak berak sortzen dizkigun beste joera, kezka, arazo, gabezi eta abarren inguruan dagoen negozio mediku eta farmazeutikoa.\nAzkenean pertsonen nahi eta jarduera oro kontrolatzeak gu geu gure buruaren poliziak izatea du helburu. Gu eta gure ingurukoak gara gure buruaren errepresiogilerik eraginkorrenak. Hau da sistema kapitalistak bere burua betikotzeko duen metodorik baliagarriena. Sistemak bultzatzen dituen balio eta pretentsioetatik kanpo dauden pentsamendu guztien suizidio probokatua. Pentsamendu eta izate askeak behar duen ekosistemaren akabatzea, sistemaren jarraipena bermatuko dituztenenak bultzatuz.\nERREPRESIORIK GABEKO GIZARTE BAT?\nBadirudi kulturaren kontrako idatzi bat dela hau, eta izan daiteke. Oso itsu egon beharko ginateke uste izateko estutu modernoek, hau da, egungo sistemak soilik arautzen dutela gure bizitza publiko zein pribatua. Tribu primitiboetan ere kontrol sistema existitzen da, are gehiago, ziurtatu dezakegu elkarbizitza bat ematen den bakoitzean giza arau eta bortxa batzuk azaltzen direla, denak gizatalde bati dagozkion mekanismo kulturalak. Horrek duda bat dakarkigu: kolektiboan sortuak eta haziak izanik izan gaitezke benetan burujabe? Burujabetza gizabanakoaren askatasun eta independentzia integral bat bezala ulertzen badugu, nahiko argi dago erantzuna ezezkoa dela. Askatasunaren antzik handiena izango lukeena bere senari kasu egingo dion giza taldea izango litzateke, sentitzen duen moduan harremandu eta jardungo duen gizakia, albokoa begiratuko ez duen gizakia, itxurakeria eta harrotasunik gabea.\nKolektiboan bizitzeko dugun beharraz jabetuta esango dugu hau ez dela izan kulturaren eta honek dakartzan errepresio eta kontrol mekanismoen kontrako idatzi bat, ez litzateke sinesgarria izango, animalitasunaren edo basatitasunaren apologia bat da. Kontrol sistemak giza harreman arautuen sistema osoa barnebiltzen du, gizadia osoa, eta ekidinezina da; gauza da gure barneko nahietan oinarritutako arauez osatzea, ez erlijio, itxurakeria, harrotasuna eta ezjakintasunean. Era batean edo bestean, gizartean bizitzea beti izango da errepresio eta kontrolpean bizitzea; animalitasunari uko egitea. Animali erreprimitua behar du izan gizakia giza arauen pean bizitzeko, animaliak ez-bezala bizitzeko. Ezin dugu ukatu potentzian gaiztoena eta, aldi berean, maitekorrena izan daitekeen animaliaren etxekotzea dakarrela kulturak. Gizaki basati, aske eta instintiboaren etxekotzea. Aukera bat izan balitz, egokia izan al zen? Eratsun ezinik, gure esku dagoen autuari erreparatuko diogu gutxienez: zaila gaitezen ahalik eta ingurune ez-toxikoena izaten, zaila gaitezen askeenak direnekin askeagoak izaten, azkenean gu eta gure ingurukoak garelako gure kartzelariak. Eta ikus dezagun urrunago joan gaitezkeen edo ez. Gai izan gaitezke txertaturik ditugun baldintzapen guztiak azaleratzeko? Posible da gure buruaren azterketa guztiz kritikoa egitea? Gu garenaz abstraitzea? Subjektu subertsiboenak ere bere burua zalantzan jartzeko eta aldatzeko arrazoi dezente ditu. Ezin izan gaitezke iraultzaileak gure barne barnean dauden sentimendu eta nahiak, gure izaera eta jardutea zalantzan jartzeko gai ez bagara. Zer nahiz? Zergatik? Nolakoa izan nahi dut? Ohartezinak diren baldintzapenak gainditzeko gai izan naiteke?


FANTen 24. edizioak ia 10.600 ikus-entzule izan ditu, inoizko gehien | El Correo\nZurekinFANTen 24. edizioak ia 10.600 ikus-entzule izan ditu, inoizko gehien\nFANTen 24. edizioak ia 10.600 ikus-entzule izan ditu, inoizko gehien\nFANTeko aurtengo kartela.\nFANTek zazpi urte daramatza etengabe hazten, programatutako zine orduei dagokienez zein aretoetara doan ikus-entzule kopuruari dagokionez\nBilboko Udalak antolatzen duen FANT Bilboko Zinemaldi Fantastikoak 10.593 ikus-entzulerekin bukatu du 24. edizioa, hau da, iaz, zinemaldiaren historian orain arteko ikus-entzule gehieneko urtean baino %6 gehiago. Horrela, FANTek zazpi urte daramatza etengabe hazten, programatutako zine orduei dagokienez zein aretoetara doan ikus-entzule kopuruari dagokionez, antolatzaileek nabarmendu dutenez.\nProgramatutako 50 emanaldi baino gehiagoetatik, aretoa beteta zegoela zioen kartela jarri behar izan zen Sail Ofizialeko Rainer Samet-en 'November' film luzean eta Paul Urkijo Fantrobia 2018 saridunaren 'Errementari' lanaren emanaldi berezian. Horrez gain, Sail Ofizialeko 'The Endless' eta 'Matar a Dios' filmetan eta nazioarteko film laburren saioan, ikus-entzule kopurua areto osoaren %90 ingurukoa izan zen.\nCampos Antzokiko inaugurazio ekitaldiak eta lehiaketara aurkeztutako euskal film laburren proiekzioak izan duten «harrera bikaina» ere goraipatu dute antolatzaileek. Horrez gain, 920 pertsona joan ziren Pre-FANT egitarauko emanaldietara, zinemaldiaren aurreko astean, eta 1.520 ikasle hurbildu ziren FANTEskola saioetara.\nHalaber, edizio honetan lehen aldiz eman da Ikus-entzuleen Saria, eta Issa López-en, 'Tigers are not Afraid' film luzeak lortu du, aretoan 4,46ko puntuazioa lortuz (5etik). Azkenik, 1.200 pertsona jaso dituen doako sarrerako bigarren aretoak batez besteko okupazio maila ona lortu du, %65era helduz Tobe Hooper eta George A. Romeroren klasikoen emanaldietan. Panorama Fantastikoa Saileko emanaldietara joandako jende kopuruak ere gora egin du aurten, %60 inguruko batez besteko okupazioarekin.\nAntzinako euskal musika Arriagako taula gainera Bilboko Aste Nagusiko Bertako Pop Rock erakustaldian izena emateko epea hasi da


Udalak berdintasun diagnostikoa burutu eta plana abian jarriko du - Gaurkotasuna - Hondarribia\nUdalak berdintasun diagnostikoa burutu eta plana abian jarriko du\n“Udalak gizon eta emakumeen arteko berdintasunaren alde lanketa egiteko konpromisoa du. Horrela, diagnostikoa egin eta Berdintasun Plana gauzatzeko hainbat kontu eta proiektu martxan jarri dira”.\n“Udalak gizon eta emakumeen arteko berdintasunaren alde lanketa egiteko konpromisoa du. Horrela, diagnostikoa egin eta Berdintasun Plana gauzatzeko hainbat kontu eta proiektu martxan jarri dira”. Hala esan berri dute Udaletxeko Areto Nagusian egin den prentsaurrekoan Txomin Sagarzazu Alkateak eta Arantxa Berrotaran Gizarte Zerbitzuetako zinegotziak.\n“Gure ustez une hau egokia izan daiteke lanketa honetan saiatzeko” esan du Txomin Sagarzazu Alkateak. “Udalak konpromisoa badu eta datozen egun eta asteetan hasiko dira urratsak ematen”.\nArantxa Berrotaran zinegotziak berdintasun diagnostikoa eta plana nola gauzatuko den zehaztu du. “Diagnostikoaren bitartez Udalak garatzen dituen zerbitzu eta programak generoaren perspektibarekin ebaluatuko dira, barne egitura aztertuko da eta alor ezberdinetan herrian berdintasuna nola txertatzen den edo emakumeen beharrizanak zeintzuk diren ikertuko da. Planak datozen urteotan berdintasun gaiari lotua Udalak jorratu behar dituen lan ildoak zehaztuko ditu, ibilbide-orria da alegia”.\nEmakundek garatutako ‘Emakumeen eta gizonen berdintasunerako VII. Plana’ abiapuntutzat hartuta esku hartze eremu zehatz batzuetan jarriko da begirada eta indarra:\n* Udal erakundeen barne funtzionamendua hobetzea.\n* Emakumeen ahalduntzea sustatzea.\n* Ekonomia eta gizarte antolakuntza eraldatzea.\n* Emakumeen aurkako indarkeriarik gabeko bizitzak bermatzea.\nAtal desberdinak izango ditu\n“Udalez kanpoko erakunde bat kontratatu da prozesua garatzeko” gehitu du Berrotaranek. “Prozesu honek atal ezberdinak izango ditu. Eskura dauden datu eta txostenen azterketa egingo da, eta udal ordezkari eta teknikariekin elkarrizketak eta lan saioak egingo dira jarraian. Planaren garapenean izango diren une garrantzitsuetan kontrastea egiteko Berdintasun Taldea sortu da (udal ordezkari eta teknikariez, baita herriko zenbait eragileez osatuta). Apirilean Hondarribiko biztanleriari zabaldutako Gune Irekia deritzon lan saioa antolatuko da”.\n“Prozesu partehartzailea izatea nahi da, eta abuztua baino lehen diagnostikoa eta plana amaituta egotea espero dugu. Plan honek aukera emango du bai Udalaren antolaketa eta lan moduetan begirada jartzeko eta baita herritarren egunerokotasunean islada izango duten berdintasunaren aldeko pausuak ematera ere” amaitu du Berrotaranek.


Montserrateko monasterioa - Wikipedia, entziklopedia askea.\n720 m, itsas mailaren gainetik\nRoman Catholic Diocese of Sant Feliu de Llobregat (en)\nMontserrateko Santa Maria monasterioa (katalanez: Santa Maria de Montserrat) Kataluniako Bartzelonako probintzian dagoen Montserrat mendikatean dagoen monasterio beneditarra da. Bages eskualdeko Monistrol de Montserrat udalerrian dago eta itsas mailatik 720 metroko garaierara gorentzen da. Kataluniako ikur garrantzitsua da, sinestunen erromesaldi eta turisten bisitaleku derrigorrezkoa bilakatu delarik. Gaur egungo bertako abadea Josep Maria Soler i Canals da.\nMonasterioko multzo osoa, bai etxalekuak bai eta aldameneko zerbitzuak, herrigune txiki bat osatzen dute eta 2006ko erroldaren arabera 68 biztanle omen ditu.\n2 Azken abadeak\nJatorria zalantzazkoa da, baina 880. urte inguruan omen dago. XI. mendean, Santa Maria izeneko monasterioa Ripoll aldeko monjeek sortu zuten izen bereko baseliza egon zen tokian. Denborarekin hazi ondoren, santutegi bihurtu zen eta, XII. mendearen amaieran abadia izateko bidean jarri zen. Hala ere, Mendebaldeko Zismak eragindako liskarrak direla-eta, 1409 arte ez zuten horrelakorik lortu, eta urte batzuk Ripolleko monasterioaren agintetik autonomia eskuratu zuten.\n1493an, ordea, Fernando II.a Aragoikoak abadia Valladolideko kongregazioaren menpe utzi zuen. Urte hartan bertan Bernat de Boïl izeneko fraidea Cristobal Colonekin batera Ameriketara abiatu zen, Montserrateko ama birjinaren kultua zabalduz.\nXIX. mendea bereziki tragikoa izan zen Montserraten: Birritan sutan ipini zuen armada napoleondarrak 1811 eta 1812an. 1835ean bestela Mendizabalen desamortizazioaren ondorioak pairatu zituen, berriro arpilatze eta sutearekin. 1844an hala ere bizitza itzuli zen monasteriora, eta Valladolidetik independentzia erdietsi zuten. 1858an zaharberritzeari ekin zioten.\nFrankismoan, tarte batean erregimenaren alde egon ostean, 1947an Aureli M. Escarré abadearen eskutik jarrera katalanista hartu eta erresistentzia antifrankista gune bihurtu zen. Ordutik haziz joan da eta gaur egun (2008) herrialde osoko liburutegirik hoberenetarikoa dauka, ia 300.000 liburukiekin eta 400 bat inkunable. 76 monje bizi dira, eta haurrek osatutako abesbatza oso ezaguna da.\nAzken abadeak[aldatu | aldatu iturburu kodea]\nGabriel Maria Brasó (laguntzaile, 1961-1966)\nMontserrat monasterio multzoa mendiaren bihotz-bihotzean kokatzen da. Leku honetara bertaratzeko Monistrol de Montserrat udalerritik datorren BP-1121 errepidea har dezakegu, aipatutako udalerri honetan C-55 errepidea edo Montserrat Mendiko Parke Nazionala gurutzatzen duen BP-1103 errepideekin lotzen da. El Bruc udalerria (Sant Pau de la Guàrdia) N-II eta A-2 autobideekin batzen da.\nMonasterio honetara Monistrol de Montserrat udalerritik irteten den Kataluniako Generalitateko Trenak (Ferrocarrils de la Generalitat de Catalunya) erakundearen tren-kremaileraren bidez ailegatu gaitezke, bai eta kilometro batzuk lehendik ateratzen den funikular baten bidez.\nL'Escolania eraikinaren barnealdea.\n(Katalanez) Montserrateko Abatetxearen Webgunea\n(Katalanez) Kataluniako monasterioak. Montserrat\nOrriaren azken aldaketa: 24 maiatza 2020, 19:00.


David Lopategi: "Itsasotik datorkigunarekin ere kritikoak izan gaitezke" - Gipuzkoako Hitza\nDavid Lopategi: “Itsasotik datorkigunarekin ere kritikoak izan gaitezke”\n‘Arrantza eta elikadura sistemak’ jardunaldiak egin berri dituzte Getarian. Lopategik azpimarratu du gizarteak bizkarra eman diola itsasoari. "Eta itsasoari begira jarri behar dugu geure burua".\n2021, abenduak 03 Albisteak, Ekonomia, gipuzkoa, Gizartea 265\nBi asteburutan, Arrantza eta elikadura sistemak gaiaz gogoeta egin dute lehen sektoreko eragileek eta erakundeetako kideek Getarian. Bizilur elkarteak antolatu ditu jardunaldiak, eta, David Lopategi (Bilbo, 1980) talde horretako kidearen ustez, beharrezkoa da itsasoari begira jartzea, “orain arte bizkarra eman zaiolako”.\nZer harrera izan dute jardunaldiek Getarian?\nOraindik ez dugu aukerarik izan talde moduan balorazioa egiteko. Dena den, elkarteko kideekin hitz egin dut jardunaldien inguruko sentsazioez, eta uste dugu inoiz ez dela egin gisa honetako jardunaldirik. Guk planteatu nahi genuen elikadura sistemen inguruko azterketa bat egitea, arrantzatik abiatuta, edo, behintzat, arrantza bilduko zuena. Alde horretatik, helburua lortu dugula uste dugu. Gizarteak itsasoari bizkarra eman diolako, bai kulturalki, bai historikoki, eta baita elikaduraren aldetik ere. Benito Lertxundik dioen bezala, itsasoari begira jarri behar dugu geure burua.\nZer ariketa planteatu duzue, zehazki?\nGehienbat, elikadura sistemetan parte hartzen duten eragileekin leku berean, aldi berean eta mahai berean biltzea. Lehen sektorearen osotasunetik abiatu nahi izan dugu eztabaida, baina, era berean, kontsumitzaileek, instituzioek eta eragileek ere parte hartu dute. Lehen sektorearen funtzio soziala berreskuratu behar dugu: herriari ematea. Sektoreko eragileen funtzio soziala ez da dirua egitea edo esportazioak sustatzea, herria elikatzea baizik. Lehenengo pausoa eman dugu.\nGetariako eragileek eta erakundeek zer jarrera izan dute gai horri dagokionez?\nErabatekoa izan da Getariako Udalaren babesa. Duela bi urte portuz portu egin genuen diagnostikoa, eta Haritz Alberdi alkatearekin batu ginen. Hausnarketan bat gentozen, eta zerbait egin nahi zuten. Nahiz eta eskumenei dagokienez nahaste-borraste itzela dagoen, argi zeukaten arrantzarekin zerbait egin nahi zutela herrian.\nBilera bat egin genuen arrain saltzaileekin, arrantzale artisauekin eta udalarekin, eta haiengandik ere iritzi bera jaso genuen. Alde horretatik, Getariak proposamen propioak aktibatu ditu arrantzaren gaia lantzeko. Esaterako, herriko eskolan, curriculumean, bestelako rol eta pisu bat izan dezan arrantzak. Horrez gain, landa garapenerako elkartearekin batera, martxan jarri dute Getarian arrantzatzen diren produktuen berri emateko eta horien balioa erakusteko beste proiektu bat ere.\nNola txertatu behar da arrantza elikadura burujabetzaren paradigman?\nZenbaitzuek elikadura burujabetza ardatz dugu jada geure jardunean, baina beste batzuek, ez. Hala ere, denon agendan dago elikadura, eta uste dut logikak eramango gaituela elikadura burujabetzara. COVID-19ak argi erakutsi digu esportazioen mende gaudela. Mundua gelditzen bada, Euskal Herriak ezin du bere burua elikatu. Kate guztiak enpresa multinazionalei begira antolatuta daude.\nHausnarketak elkarri kontatzea izan da abiapuntua. Hemendik aurrera, zer norabide hartuko du lanketa horrek?\nElkarte, erakunde eta pertsona horiekin guztiekin elkarlanean jarraituko dugu, tokiko errealitateari erreparatuz. Materiala argitaratuko dugu jardunaldi hauetako ondorioekin, eta elikadura sistemaren azterketa eta berrantolaketa herriz herri abiaraziko dugu, sektoreko eragileekin eta eragile sozialekin. Garrantzitsua da arrantza sektorea, eta sektore hori aintzat hartzeko ariketa horri helduko diogu. Kostaldetik hasiko gara, arrantza bizirik duten portuetatik, batez ere. Tokiko instituzioek ere asko dute esateko zeregin horretan.\nWebgune bat ere argitaratuko dugu tokiko espezieen gida batekin, errezetekin… Lan hori Euskal Wikipediarekin egitea proposatu ziguten Getariako jardunaldietan. Artisau arrantzaren inguruko dokumental bat ere aurkeztuko dugu urtea bukatu aurretik. Kontzientziak astinduz eta hausnarketak sustatuz joan nahi dugu, gero ariketa kolektibo bat bultzatzeko.\nHori lortzeko, zer pauso eman dezake norberak bere txikian?\nMateriala argitaratuko dugu laster, eta, printzipioz, jendearen zerbitzura jarriko dugu dena. Herritarrek, arrandegira doazenean, galde dezaten nahi dugu, ea jendeak zer arrain kontsumitzen duen. Kontsumo horren bitartez bultzatzen den elikadura ereduaz gogoeta egin daiteke. Nekazaritzarekin, badirudi jendeak landuago duela dena: tokiko produktuak, ekologikoak, zero kilometrokoak… Eta horrek isla du arrantzan ere. Itsasotik datozkigun produktuekin ere kritikoak izan gaitezke.


Posted on December 23, 2019 by Iratxo Elkartea\nUrtea amaitzera doakigu, Olentzero bidean da guztiontzat opariz josita eta guk ere, Iratxo Mendi Taldetik, geure erregalua eskaini nahi dizugu gogoan zaitugula ahaztu ez dezazun. Horrexegatik, Xabi Unanuarekin Sakanako Ibilaldiaz egin genuen bideoaz gozatzeko aukera ematen dizugu oraingoan. Ea gustatzen zaizun. Horretarako, klikatu ondorengo estekan: https://youtu.be/SudoJIcy3-E\nGainera, zurekin egoteko aukera hau probestuz, nola ez, 2020 urte ezin hobea opa dizugu. Bizitzak, orokorrean, eta mendiak, bereziki, momentu zoriontsu eta alaiak eskain diezazkizula.\nGuk geure aldetik, abenduaren 31n 2019ari, Trinitatean, lagun artean agur egin ondoren (ez dago pintxo bat jatera gonbidatuta zaudela esan beharrik) , 2020ko Sakanako Ibilaldia prestatzen hasiko gara, buru belarri. Apirilaren 25a ziztu bizian gainean izango baitugu.\nUrte berri on! mendizale laguna eta XXXI. Sakanako Ibilaldira gonbidatuta zaude. Ikusi arte!\nBI GAZTELUEN MARTXA\nPosted on November 19, 2019 by Iratxo Elkartea\nIbilbidea: Irurtzun, AIXITA, Etxeberri, Etxarren, Urritzola, ORARREGI, Urritzola.\nIbilbidea luzeegia iruditzen bazaizu, lehen zatia edo bigarrena bakarrik egin ahal dituzu.\n08:30 Irurtzungo plazatik irteera\n10:30 Gosaria Etxarrengo elkartean (bakoitzak bere gosaria eraman)\n13:0 Bukaera Urritzolan.\nJende andana elkartu ginen igandean Ezkabako gainan. Helburua zen Gotorlekua eta Botillen Hilerria ikustea. Hortarako zita genuen Koldo Plarekin.\nTalde bat Berriozartik igo ginen. Bidean Berriozarko hilobia ikusiz, beste taldea zuzenean Ezkabara joan zen. Denok Alfonso XII gotorlekuaren atean elkartu ginen eta hor hasi zen bisita gidatua Koldorekin. Berak azaldu zigun gotorlekuearen eta espetxearen historia beltza. Ondoren botillen hilerria eta barnetikan zenbat txoko ikusi ondoren berriro atean egin genuen argazkia.\nEzkabako ihesak, 1938. urtean gertatu zena eta berrehundik gora hildako utzi zituena protagonismo berezia izan zuen kontakizunean.\nEskerrik asko Koldo!!!.\nPenal de Ezkaba\nPosted on October 28, 2019 by Iratxo Elkartea\nEguna: Igandea, 3\nIrteera. Berriozarra joateko. 08:45.\nEzkabara zuzenean. 09:30.\nBisita, goizeko 10:00etan.\nKoldo Plarekin eginen dugu bisita\nPosted on October 24, 2019 by Iratxo Elkartea


IGGY POP ABESLARI MITIKOA 57. JAZZALDIAREN PROGRAMAZIOAN, TRINITATE PLAZARAKO ETA KURSAAL AUDITORIORAKO SARRERAK SALGAI | Jazzaldia\nBy jazzaldia 24/11/2021 Berriak Sin categoría @eu\nDonostiako Jazzaldiaren datorren edizioak, 57.ak, luxuzko programazio bat aurkeztuko du. Trinitate Plazan eta Kursaal Auditorioan izango diren emanaldien berri ematen dugu oraingoan. Gainerako agertokietako programazioa geratzen da iragartzeko, baina orain ezagutzera ematen duguna, berealdikoa da jada, gure artean izango baititugu Herbie Hancock, Iggy Pop, Diana Krall, Gregory Porter, Amina Claudine Myers, Hiromi, Yann Tiersen, Kurt Elling, Calexico, Steve Coleman, Louis Cole, Lakecia Benjamin eta Miho Hazama.\nKursaal Auditorioan bost emanaldi iragartzen dira, guztiak 18:30ean, uztailaren 21etik 25era. Lehenak Calexico izango du protagonista. Arizonako taldeak AEBetako hegoaldeko musika-tradizioaren eta Mexikoko musikaren distira eta sentimenduaren arteko fusio autentikoena egiten du.\nOraingo Jazzaren bokalista handienetako bat, ahots zoragarria eta melodiarako aparteko sena duena, Gregory Porter da, eta bera izango da Kursaalen bigarren egunean arituko dena.\nHurrengo egunean, uztailaren 23an, espero ez zena: Iggy Pop. Punkaren Godfather mitikoak —nork imajinatuko zein eta bera auditorio batean— gure Kursaalen eskainiko du emanaldi bat, Europako hainbat hiritatik esparru itxietan egingo duen biraren barruan.\nYann Tiersenek urte batzuk dihardu gogoa bilduta bere jaioterriaren ezaugarriak musikaren bidez deskribatzen: Finisterre bretoia, bere paisaia ilaun eta bere uharte enigmatikoekin. Hala, uztailaren 24an, bere artearen edertasun sakonarekin gozatzeko aukera izango dugu.\nHerbie Hancock, zalantzarik gabe, musikari legendario bat da, Jazzaren garai loriatsu baten ordezkaria; izan ere, Miles Davisen laguntzaile izan zen bere talde gailenetako batean baino gehiagotan, eta ordutik gaurdaino ez du ez galdu gaurkotasun izpirik; meritu handia, benetan. Hala, berak emango die azkena Kursaaleko emanaldiei, uztailaren 25ean.\nTrinitate plazak, eserleku zenbakituekin, lau emanaldi bikoitz eskainiko ditu, bakoitza bi kontzerturekin, uztailaren 22tik 25era; guztiak 21:00etan izango dira.\nBi emakume japoniar, Miho Hazama harrigarria eta Hiromi zoragarria, protagonista dituen emanaldi batekin hasiko gara. Hazamak bere lan berrienak aurkeztuko dizkigu Musikene Summer Big Band taldea zuzenduz, Goi-mailako Kontserbatorioko ikasle eta ikasle ohi bikainenetako batzuek osatutako banda. Hiromi pianista handia izango da jardunaldiaren izarra, bere oraingo boskotearekin; haiekin interpretatuko ditu bere konposizioak, lau hari-instrumentuk lagunduta: biolina, biola, biolontxeloa eta kontrabaxua.\nTrinitate plazako bigarren jardunaldia, uztailaren 23koa, emanaldi heterogeneo bat izango da, bi artista sutsu eta berezi izango dituena. Lehena, Steve Coleman saxofonista, berdinik ez duen bere proposamen txundigarriarekin; maisutasun erritmiko eta harmonikoaren erakustaldi paregabe batekin entzulea erakartzen duten instrumentisten tradizio baten jarraitzailea, musika-pieza bakoitza epopeia baten antzera bizi dutenen haiena, alegia. Bere ondoren, estilo zeharo desberdin bat aurkezten duen musikari bat, Louis Cole nabarmena, paregabea eta geldiezina; jatorriz bateria jotzailea bada ere, eszenatokian abestu, eta teklatuak zein baxua jotzen ditu. Inor axolagabe utziko ez duen emanaldi batekin itxiko du Louis Colek Trinitateko bigarren saio hori.\nAmina Claudine Myers AACMeko kide izan da; musikari sortzaileen aurrerabiderako elkartea, Chicagon sortua, baina Harlemen bere urte, kontzertu eta lorpenik handienak bizi izan zituena. Bluesy-a, afrikarra, abangoardista, Jazzaren historia hutsa da bere pianoa. Uztailaren 24an, 1950eko hamarkadako gospel beltzari egindako omenaldi bat aurkeztuko digu, aipatutako elkarteko ordezkari gailenetako batzuen alabek lagunduta. Haien ondoren, Kurt Elling, gustukoen artean dugun beste Jazz bokalista bat, bere SuperBlue proiektuarekin, Charlie Hunter gitarrista laguntzaile duela, Funkera ahal duten gehien hurbiltzen.\nAzkeneko egunean, uztailaren 25ean, Trinitate plazan, emakumezko Jazzaren beste bi ordezkari handi. Lakecia Benjamin saxofonista oldartsuarekin hasiko gara, zeinak omenaldi sentitu bat egingo dion Coltrane senar-emazteak, Johnek eta Alicek, konposatutako musikari. Eta 57 Jazzaldia ixteko, Jazz bokalaren dama handia, Diana Krall, gure Jazzaldian, 1997an lehen aldiz etorri zenetik, hain kontzertu harrigarriak eta ahaztezinak eskaini izan dizkiguna.\nDatozen hilabeteetan jarriko dira salgai Victoria Eugenia Antzokirako sarrerak ere. Bertan egingo dira JazzEñeren emanaldiak data horietan bertan, goizez. Eta egoera sanitarioak Jazzaldiaren bideragarritasuna bermatu bezain laster, dohainik diren agertoki desberdinetako programazioak iragarriko dira, horien artean, Keler agertokikoa, Zurriola hondartzan.\n57 Jazzaldiko esparru desberdinek kerik gabeko guneak izaten jarraituko dute, eta horietan zorrotz jarraituko dira kontzertuak emateko unean indarrean dauden araudi sanitarioak.\nShare the post "IGGY POP ABESLARI MITIKOA 57. JAZZALDIAREN PROGRAMAZIOAN, TRINITATE PLAZARAKO ETA KURSAAL AUDITORIORAKO SARRERAK SALGAI"


"Amorruz betetako erabakiak hartzen dira Nafarroan" • ZUZEU\n“Amorruz betetako erabakiak hartzen dira Nafarroan”\nJose Inazio Basterretxea EHUko komunikazio irakasle eta EITBko administrazio kontseiluko kide ohiaren elkarrizketa argitaratu zen ZuZeun martxoaren 4an. Publikatu gabe gelditu zen erantzun bat igo berri dugu sarera, Nafarroak ETB emititzeko “negoziazioak hautsi” egin dituela aditzera eman ondotik.\nLTD bidez EITB Nafarroan emititzeko akordioa itxi zuten Patxi Lopezekin. Hori bideratzeko, besteak beste, eguraldi mapa aldatzea eskatu zioten lehendakariari. Nafarroak, ordea, eta Lopezek ere, ez dute errepikagailuak ustez balio duen milioi euroa jartzeko borondaterik agertu. Aitzitik, isunak ere jarri dizkiete baliabide gutxirekin LTD bidez EITB herrialdean emititzea posible dela frogatu dutenei. Orain, eguraldi maparen aitzakia merkea erabiliz, sekula bete ez duten akordio hura baliogabe utzi dutela iragarri du UPNren gobernuak. Jose Inazio Basterretxeak martxoa hasieran gai hori izan zuen hizpide, eta egun duen balioagatik berreskuratu dugu elkarrizketa hartako pasarte hau.\nSherlock Holmes eta Basque Center-ak\n4 pentsamendu ““Amorruz betetako erabakiak hartzen dira Nafarroan””-ri buruz\nInakiLarra 2013-03-27 19:52\nRT @zuzeu: “Amorruz betetako erabakiak hartzen dira Nafarroan” http://t.co/XJxhkI3Z8X\nalbertoerrea 2013-03-27 22:26\nIkusle 2013-03-28 10:24\nEz. Nafarroan ez dira amorruz betetako erabakiak hartzen. Plan orokor bat da, 2000. urtetik hona aplikatzen ari direna, hezkuntzan, administrazioan eta, bistan da, komunikabideetan.\nIzarpezelai 2013-03-29 22:23\nNafarroako agintari anti-euskaldunak beren lana ezin hobeto ari dira egiten, lurralde horretatik euskal kutsua duen oro baztertzeko eta ezabatzeko.UPNren funtsa da Nafarroa deseuskalduntzea, eta estrategia zehatza du hori burutzeko: Hezkuntzan, Kulturan, komunikabideetan, ekonomian (gogoratu haien ahalegina CAN Kutxabank-etik aldentzeko), kiroletan, etab. UPNri eta PSNko sektore bati alergia bortitza eragiten die euskal kutsua duenak, nahiago dute kanariar izatea euskal hiritarrak baino. Eta Nafarroan Murtziako telebista ikustea ETB baino, noski


Lartxi, gure ikastetxeko laguna . Noticias de Navarra\nLartxi, gure ikastetxeko laguna\nnoizean behin etortzen da gure eskolara, baina badakigu beti dagoela gurekin, ez ikusi arren\nTestua eta argazkia Patxi Larrainzar I.P. - Sábado, 10 de Marzo de 2018 - Actualizado a las 06:02h\nLartxi, gure ikastolako lagun maitea.\nLartxi gure eskolako lagun txiki-handia da. Momentu horretan eskolan zeuden 4., 5. eta 6. mailako ikasleek sortu zuten. Horretarako, lan handia egin zuten prozesu parte hartzaile baten ondorioz. Lartxiren izena gure eskolako (Patxi Larrainzar) izenetik abiatuta asmatu zuten. Bere irudia froga eta ideia askoren artetik aukeratua izan zen. Ongi begiratuz gero, Lartxiren bizkarrean dauden hegoak, gure eskolako logoa dela ikusiko duzue. Geroztik, Lartxik gure eskolako bizitzan gero eta parte hartze handiagoa du, adibidez, komiki bat sortu zen, horma-irudiak egin izan ditugu, abestia ere badauka... eta Lartxi erraldoia ere badugu.\nOso maitatua da eskolan, izan ere, Lartxi noizean behin eskolara etor-tzen zaigu bisitan eta guk ez ikusi arren badakigu gurekin dagoela. Askotan eskutitzak jasotzen ditugu eta horiekin batera kantak, jolasak... bidaltzen dizkigu. Galdetuz gero, eskolako guztiok (ikasle, guraso, irakasle, langile...) zer esana izango dugu.\nGaurkoan, txikienei eskatu diegu Lartxi nor den azaltzea zuek ere ezagutu dezazuen. Hona hemen Haur Hezkuntzako haurrek emandako azalpenak:\n“Lartxi gure laguna da, Patxi Larrainzarreko maskota. Helikopteroa bezalakoa da eta hegan egiten du. Oso txikia da eta horregatik ezin dugu ikusi. Matxinsalto, koloretako tximeleta, xomorro... itxura du. Jantokira joaten garenean ikusten dugu, atezainen ondoan dago. Patxi Larrainzarren berak agintzen du eta berak gure munduan euskara asmatu zuen.\nBurua txuria eta erraldoia dauka, gainerako zomorroen antzera belarri luzeak (antenak) eta lau hego ditu: urdina, berdea, gorria eta laranja, 4 beso luze ditu eta 2 hanka.\nLartxi xarmangarria, txiki maitagarria, polita, jatorra, azkarra, alaia, jostuna, arrantzalea (arrainak harrapatzen ditu eskolara ekar-tzeko), ona, txintxoa, koloreduna, indartsua, zoragarria eta ausarta da.\nGure laguna oso txikia denez, leku askotan bizi daiteke: Arrotxapean, gure eskolan, gure etxeetan, mendietan, kobazuloetan, zeruan, lore batean... bere lagunekin (erle, marigorringo, kakalardo, liztor eta tximeletekin...) eta gure bihotzetan.\nGuk bezala, berak ere, euskaraz hitz egiten du. Gainera guri euskaraz hitz egiten laguntzeko, jolasak ekartzen dizkigu. Honela, euskaraz jolasten ikasten ari gara eta guk euskaraz hitz egiten dugunean oso pozik jartzen da.\nGure Lartxi maitagarria oso jatun ona da eta elikagai osasuntsuak jaten ditu: fruta, lekaleak, haragia, ogia, barazkiak, loreen polena. Loreen bitaminak xurgatzen ditu eta tripako mina duenean hostoak jaten ditu.\nBukatzeko, aipatu behar dugu, Lartxiri marraztea gustatzen zaiola eta hegan egiten duenez, lore eta tximeleten artean ibiltzea ere. Hala eta guztiz ere, gehiena gustatzen zaiona gu lagun onak izatea eta Lartxi xarmangarria kanta abestea da”.\nLartxi xarmangarria / txiki maitagarria / lagun zoragarria / beti ongi etorria. (Doinua:Harri koxkor batekin).


Enpresa-ingurunearen hobekuntzaren kategorian irabazi du, Berlinen ospatu den ETEen urteko batzarrean\nIndustria adimenduneko berrikuntza irekiko BIND 4.0 plataformak irabazi du Enpresa Sustapenerako Europako Sarien XIV. edizioa, enpresa-ingurunearen hobekuntzaren kategorian. Sari horiek Europako Batzordeko Barne Merkatuko, Industriako, Ekintzailetzako eta ETEetako Zuzendaritza Nagusiak antolatzen ditu. Irabazlearen izena Berlinen azaroaren 16an ospatu den ETEen urteroko batzarrean eman dute ezagutzera. Sari horren bidez ekintzailetzaren sustapenaren tokiko, eskualdeko eta nazio-mailako politikak aitortzen dituzte.\nBIND 4.0 Eusko Jaurlaritzak eta Euskal Autonomia Erkidegoan presentzia duten enpresa global nagusiek —adibidez, Siemens Gamesa, Unilever edo Mercedes Benz, besteak beste— sustatutako berrikuntza irekiko plataforma bat da. Programa horren bidez, enpresen eta startupen arteko elkarrekintza dinamizatzen da, industriaren, energiaren, osasunaren eta elikaduraren esparruetan berrikuntza eta eraldaketa digitala sustatzeko helburuarekin.\nNazioarte-mailako ekimen publiko-pribatu bat da, eta hiru helburu nagusi ditu: Euskal Autonomia Erkidegoko industria-ekosisteman startupen garapena bizkortzea, enpresen eraldaketa digitala sustatzea, eta Euskal Autonomia Erkidegoaren ekosistema industria-ekintzailetzako hub aurreratu gisa kokatzea. 2016an programa abian jarri zenetik, 100 startup baino gehiago bizkortu dituzte eta 170 proiektu baino gehiago garatu dituzte.


Aske utzi dute Joseba Segurola 'Xegu' presoa - Urola Kostako Hitza : Urola Kostako Hitza\nAske utzi dute Joseba Segurola 'Xegu' presoa\nETAko kide izatea leporatuta atxilotu zuten azpeitiarra 2005ean. Orduz geroztik, Frantziako hainbat espetxetan izan dute preso. Frantziako kartzela zigorra beteta, atzo Madrilera eraman zuten azpeitiarra Euroagindu bat tarteko, eta gaur, baldintzarik gabe aske utzi du Espainiako Auzitegi Nazionaleko epaile batek. Soto del Real espetxera eraman dute, azken izapideak egitera, eta arratsean geratu da libre.\nArratsean utzi dute aske Joseba Segurola Xegu (Azpeitia, 1975) presoa. 2005ean atxilotu zutenetik Frantziako hainbat espetxetan izan dute preso; azken urteetan, Lannemezaneko (Okzitania) kartzelan. Frantziako espetxe zigorra beteta, Euroagindu bat tarteko eraman zuten azpeitiarra atzo Madrilera, eta gaur eraman dute hura Espainiako Auzitegi Nazionaleko epaile baten aurrera.\nEpaile horrek Segurola baldintzarik gabe aske uztea erabaki du. Dena den, Segurolaren abokatu Iñigo Iruinek UROLA KOSTAKO HITZAri jakinarazi dionez, prozedura ez dute itxi. Azpeitiarra ez dute oraindik libre utzi, Soto del Realeko (Madril) espetxera eraman baitute azken izapideak egitera. Azpeitiarraren senideak eta lagunak Madrilera bidean dira.\n2005eko martxoaren 23an atxilotu zuten Segurola Lannemezanen (Okzitania), ustez ETAko kidea zelakoan. 2009an Espainiako Auzitegi Nazionalak Segurola Espainiaratzeko eskaera egin zion Frantziari, baina Versallesko Apelazio Auzitegiak ez zuen onartu eskaria. 2010ean epaitu zuten Parisen, eta urte hartan bertan jakinarazi zuten epaia: 18 urteko espetxe zigorra ezarri zioten Segurolari.


Nola jarraitu karbono gutxiko dieta | Consumer\nBerotegi-efektuko gas gutxiago sortzen dituzten elikagaiak kontsumitzeak klima-aldaketaren ondorioak murrizten ditu.\nIrudia: Willie Cloete\nKarbono gutxiko dietaren jarraitzaileek osasunerako ez ezik ingurumenerako ere onuragarriak diren elikagaiak kontsumitzen dituzte. Horretarako, beroketa globalean eragin handiena duten produktuak saihesten dituzte, hala nola energia edo baliabide natural gehien behar dutenak, urrutitik garraiatzen direnak edo ontziratze konplexua behar dutenak. Hainbat liburuk eta web-orrik aholkuak eta errezetak eskaintzen dituzte, kontsumitzaileek elikatzean karbono-aztarna murritz dezaten.\nAEBetan sortzen diren berotegi-efektuko gasen (BEG)% 20, gutxienez, elikagaiek sortzen dute. Herrialde hori da, hain zuzen ere, horrelako poluzioa sortzen duen herrialde nagusietako bat. Zeharkako emisio-iturriak kontuan hartuz gero, ehunekoa are handiagoa izan daiteke, zenbait ikerketaren arabera.\nKontsumitzaileen eta elikadura-sistemaren erabakiek BEGak murrizten lagun dezakete neurri handi batean.Baina elikagai indibidualak d aldatzen dira karbono-aztarnetan, eta, horregatik, kontsumitzaileen eta elikadura-sistemaren erabakiek neurri handi batean lagundu dezakete BEGak murrizten. Thomas Tomichek, Kaliforniako Unibertsitateko Nekazaritza Jasangarriaren Institutuko zuzendariak, AEBn egindako hausnarketa da. Bere taldeak “Karbono gutxiko dieta” proiektuan lan egiten du. Proiektu horrek elikagaien bizi-zikloko BEGen emisioak neurtzen ditu, ekoizten, garraiatzen, mahaira iristen diren arte.\nKaliforniako ikertzaileen taldeak bat egin du berotze globalean duen eragina kontuan hartzen duen elikadura-mota baten aldeko mugimendu gero eta handiagoarekin. Karbono gutxiko dietaren aldekoek elikagaiak ekoitzi, bildu, prozesatu, garraiatu, prestatu eta hondakin bihurtzean sortzen den BEGen kantitatea baloratzen dute.\nIrizpide horren arabera, klima-aldaketan duten eragina murriztu nahi duten herritarrek tokiko produktuen kontsumoa handitu beharko lukete. Elikagai mota horiek, localtarianoek defendatzen duten bezala, urrutitik garraiatzea, energia erabiltzea eta gas kutsagarriak askatzea saihesten dute.\nNathan Pelletier Ingurumen Ikasketetarako Dalhousie Unibertsitate Eskolako ikertzaileak, Halifaxen (Kanada), dio dieta mota hori egiteko, elikagaiak non ekoitzi diren ez ezik, nola ekoitzi diren ere begiratu behar dela. Pelletierrek dio abeltzaintzak eragiten diola nagusiki elikagaien ekoizpenak klima-aldaketari. Behi-haragiarekin lotutako BEGen %60 simaurraren tratamendutik eratorritako metanoaren edo nitrogenoaren emisioarekin lotuta dago. Ikertzaile horren azterketa baten arabera, arrain batek kilo bat gehiago pisatzeko, kilo bat edo bi behar dira, behi baten kasuan 10 eta 30 kilo artean.\nDieta horren aldekoek, halaber, industria-ustiategietatik datozen nekazaritzako eta abeltzaintzako produktuen kontsumoa ahal den neurrian murriztea gomendatzen dute. Instalazio horietan, barazkiak, frutak, esnekiak, haragia eta abar modu intentsiboan erabiltzen dira energia eta baliabide naturalak, eta berotze globala eragiten duten produktu kimikoak erabiltzen dira. Alternatiba gisa, elikagai ekologikoak kontsumitzea gomendatzen dute, eta, gainera, hiri-baratze txikietatik datozen elikagaiak beren kabuz kontsumitzera bultzatzen dute.\nSasoiko produktu freskoak, ontziratu eta prozesatu gabeak, karbono gutxiko dieta baten beste elikagai izarretako bat diraSasoiko produktu freskoak, ontziratu eta prozesatu gabeak, karbono gutxiko dieta baten beste elikagai garrantzitsu bat dira. Produktuak paketatzeko, plastikoa eta energia erabili behar dira; era berean, elikagai bat kontserbatu eta garraiatzeko eraldatu edo izozteko, energia eta zenbait industria-prozesu erabili behar dira, eta horiek atmosferara BEGak botatzen dituzte. Botilako ur minerala da erosketarik txarrenetako bat, baliabide asko erabiltzen baitira.\nKarbono gutxiko dieta baterako liburuak eta kalkulagailuak\nAEBn. karbono gutxiko dieta gero eta modan dago, kontsumitzaileen artean orokortzeko hainbat liburu eta ekimenen arabera. Zenbait web-orritan, elikatze-mota horri nola jarraitu jakiteko aholkuak ematen dira, eta elikadura-mota hori bere gain hartzea erabaki duten pertsona-taldeak biltzen dira; esaterako, Terrapass, herritarrei eta enpresei karbono dioxidoaren (CO2) borondatezko konpentsazioak egiteko aukera ematen dien enpresa.\nBon Appetit kafetegi-kateak AEBetako saltoki asko ditu, eta web orri bat sortu du, gosarian, hamaiketakoan edo afaltzean aukeratutako elikagaien arabera, pertsona orok BEGen emisio-kantitate osoa kalkula dezan. Gas kutsatzaile horiek murrizteko aholku batzuk ematen ditu orriak. Gainera, karbono gutxiko dieten programa bat jarri zuen martxan kateak 2007an, 400 lokal baino gehiagotan.\nCarbon Trust ingurumen-talde britainiarrak Standard PAS 2050 garatu du, eta etiketa-arau berri bat proposatzen du, produktuaren bizi-zikloan sortutako BEGen emisioak zehazteko. Arduradunek diote informazio horrekin enpresek eta kontsumitzaileek erosketa-erabaki ekologikoagoak hartuko lituzketela.\nArgitalpen-sektoreak hainbat titulu kaleratu ditu helburu berarekin. Laura Stec San Frantziskoko sukaldariak eta Eugene Cordero San Joseko (Kalifornia) Estatuko Unibertsitateko Meteorologiako irakasleak “Cool Cuisine: Taking the Bite Out of Global Warming (Moda-sukaldaritza: Eman koska berotze globalari”). Liburu honetan, karbono-zikloak atmosferan nola funtzionatzen duen azaltzeaz gain, hainbat errezeta eskaintzen dira, osagai bakoitzak igortzen duen co2-aren informazioarekin.\nPlater berean hainbat aukera dituzten errezetek elikagai batzuk eta besteak uzten dituzte agerian: barazkiekin egindako bertsioak 3.013 g CO2 baliokide isurtzen ditu guztira, oilaskoarekin 5.520 g eta haragiarekin 15.692 gramo. Liburu horren arabera, landare-plateraren eta haragi-plateraren arteko aldea auto arrunt batek 56 kilometroan isurtzen duen co2-aren antzekoa da. Egileek, halaber, “Klima-aldaketaren dieta” izeneko web orria dute, liburuaren xehetasun gehiago ematen dituena.\nDavid Gershon autoreak, “The Low Carbon Diet” (Karbono gutxiko dieta) liburuan, eguneroko kontsumo-ohiturak erraz aldatzeko eta gutxienez %15 CO2 gutxiago isurtzeko jarraibideak eskaintzen ditu. Liburuak co2-aren emisioen kalkulagailua ere badu, eta irakurleak aholku horiek hartzera animatzen ditu, eta, horrez gain, gizartearen gainerakoari helarazten dizkio.\nAbeltzaintzako produktuak ez lirateke hain kutsagarriak izango\nKaliforniako Unibertsitateko ikertzaile Frank Mitloehner-ek uste du gehiegizko eragina izan dutela abeltzainek klima-aldaketan. Zientzialari horren arabera, distortsionatutako kritika horien jatorria “Ganaduaren itzal luzea” izeneko txostenean dago; txosten hori 2006an argitaratu zuen Nekazaritzarako eta Elikadurarako Nazio Batuen Erakundeak (FAO). Mitloehner-ek dio autoreek oker konparatu zituztela haragia eta esnekiak garraiatzean eta ekoiztean eragindako emisioak. Horregatik, aditu horrek dio elikagai horien kontsumoa murrizteak ez duela eragin nabarmenik izango BEGen murrizketan.\nberotze global efektu gases-eu karbono gutxiko dieta klima-aldaketa


Irakurketa Ordua: 4 minutu(Azken aldaketa On: 20/11/2020)\nBaliteke Aterpetxeak frills ez dute hotelak eskaintza. Beraz, ez kafe-makina ez izatea zure gela barruan, xaboirik doan, edo zure hozkailua. Ez duzu, nahiz eta doan toalla lortzean. Baina aterpetxe batzuk benetan saldu xaboia eta beste beharrak merkea prezio batean. eta ziur, ziurrenik ez du zure apaindegia propioak edo armairutik elkarbanatu geletan dute, baina armairuak non zure gauzak sartu daitezen egiten dute. Zure giltzarrapo ekartzea arren izan dezakezu. Zure poltsa handiegia eta checkout ondoren badago, Oraindik ere azken orduko batzuk egin nahi baduzu bisitak, Zure poltsa utzi dezakezu ekipajea dendan.\nados, Ziur, ziurrenik ez da izango pribatutasun bera you litzateke lortu hotel batean. Badira bainugela bezalako eremu komunetan, sukaldeak, egongela-eremuetan, eta lan-estazio. Hala, hau modu ona da jendea ezagutzeko. zintzilikatzeko baduzu komunetan eremuetan mundu osoko bidaiariek bete ahal duzu. Eta are hasteko esanguratsu adiskidetasun jendea bilduko duzu zure bidaietan eta etorkizuneko bidaia lagunak new dute, gehiegi! aterpetxe batean lan egiten duten pertsonak izan ohi dibertigarria eta sociable pertsonak dira, beraz, ona da nahasten eta horiek elkarreragin, baita.\nEz gure blog post txertatzeko zure gune kalera nahi dituzu, bai hartu ahal izango duzu, gure argazki eta testu eta besterik eman digu kreditu blog post honen esteka batekin, edo hemen klik egiten baduzu: https://iframely.com/embed/https%3A%2F%2Fwww.saveatrain.com%2Fblog%2Fenjoying-a-guilt-free-trip-hostel-accommodation%2F- (Joan behera apur bat ikasi Kodea ikusi)


Aparkatu Badalona-(e)n - Aparkalekuak eta eremu urdina\nBadalona erdialdean aparkatu behar baduzu, errazago egiten dugu aplikazioarekin. Ordain ezazu zona urdina Badalonan, mugikorrean eroso, azkar eta segurtasunez. Ez duzu aparkaleku baten bila joan nahi? Aukeratu Badalonan eskuragarri dauden aparkalekuetako bat. Zure denbora eta dirua aurreztu dezakezu.\nBadalona(e)n hainbat aparkaleku daude. Hara joan behar zarenean, lasaitasun osoz utzi dezakezu autoa horietan. Bai aisialdirako bai laneko arrazoiengatik bazoaz Badalona(e)ra, zure plaza gurekin lan egiten duten aparkaleku publikoetako batean erreserbatzeko aukera eskaintzen dizugu. Aparkalekuari buruzko informazio guztira sar zaitezke bere fitxan: irekitzeko ordutegia, eskaintzen diren zerbitzuak, zure egonaldiak izango duen prezioa eta nondik sartu behar zaren bertara. Horrela, aurretik planifikatu ahalko duzu behar duzun guztia, Badalona(e)n aparkamendu bila denbora galtzen ibili beharrean.\nBilatu aparkaleku gehiago Badalona(e)n\nBadalona(e)ko araututako aparkalekua\nBadalona(e)ko kaleetan aparkatu behar baduzu, jakin beharko zenuke horietako batzuetan bide publikoetan aparkatzea arautzen duen udal ordenantza aplikatzen dela. Araututako aparkalekuaren ordenantza horrek kale jakin batzuetan aparkatzeko gehieneko denbora mugatzen du, eta aparkatzeagatik ordaindu behar den tasa ezartzen du. Aparkatzeko muga egunez aplikatu ohi da, trafiko handieneko orduetan, eta eremu urdinez zedarritzen dira kaleetako aparkaleku horiek. Eremu urdineko tiketa zeure mugikorrarekin eroso ordaintzeko aukera eskaintzen dizugu guk, Badalona(e)ko parkimetroko app ofiziala erabiliz.\nAplikatzen diren tarifak Badalona(e)ko Udalak ofizialki ezarritakoak dira.\nTarifa hori Badalona Zone (Torner Market izan ezik) eta Badalona Zone (Torner Market) sektoreetan aplikatzen da (Gutxieneko kuota kobratuko 0,05 € + IVA)\nKontsultatu Badalona(e)ko araututako aparkalekuak\nAstelehenetik larunbatera 09: 00h-14: 00h eta 16: 00h-20:00h


Viena ardatz, Bilbok Musica-Musika 2021 aurkeztu dau - bizkaie.biz\nBizkaie! 2020-07-24 12:37 Musikea\nMartiaren 5, 6 eta 7an izango dira kontzertuak.\nMusika-Música 2021, Bilboko Udalak antolatuta, martiaren 5ean, 6an eta 7an izango da, Viena izango dalarik protagonista. Holan, Jaialdiak amaierea emongo deutso 2019an Londres eta New Yorkegaz hasi eta 2020an Parisegaz jarraipena izan eban zikloari.\nKulturako udal taldea dagoeneko lanean dabil datorren urteko jaialdiaren programazinoa lantzen, kalidadeari eustearren, betibe musika klasikoa herritar guztien artera zabalduz eta hurreratuz. Austriako uriburua izan da hautatua, bera dalako musikearen uriburu nagusia.\nBilbo Vienaren pareko bihurtuko da eta martiko lehenengo astegoienean, musikearen uriburua izango da. Austria beti izan da musika-konpositore handien herrialdea eta obra bikainak emon izan deutsoz musikearen historiari. XVIII. mendean eta XIX. mendearen zati batean, Austriako uriburua musikearen Europako uriburua izan zan eta Haydn, Mozart, Beethoven, Schubert, Brahms edo Mahler izan zituan ordezkari.\nJuan Mari Aburto alkateak eta Gonzalo Olabarria kultura zinegotziak emon daben prentsaurrekoan, Bilboko alkateak ondokoa adierazo dau: Bilbo, hiru egunean, musika klasikoaren uriburu bihurtuko da, bere garaian Austriako uriburua bihurtu zan legez eta gure artean izango ditugu nazinoarteko zein bertoko talde ospetsuak.\nBeste alde batetik, Gonzalo Olabarriak jakitera emon dauenez, Bilbok Vienako giroa berregin eta Austriako uriburuan sortutako musikaz gozauko dau. Konpositoreak hemen izango dira, bai eta ikasleak be, biharko musikariak izateko hautagai diranak eta urtero bezela joango dira jaialdia bizitera.\nElena Odriozolak egin dau kartela\nGaur aurkeztu dabe Musika-Música 2021 jaialdia iragarteko kartela, Elena Odriozola donostiar marrazkilariak egina, nazinoartean sano etntzutetsua da eta ikusi besterik ez dago bere lan oparoa eta hemen eta munduan emon deutseen sariak, berbarako, Literaturako Euskadi Saria, marrazkiakaitik (2009, 2013), Marrazkigintzako Estaduko Saria (2015) eta Irudiztapenari buruzko Bratislavako Biurterokoaren Urrezko Sagarra (2015).\nBilboko hitzordurako Elena Odriozolak Viena irudikatu dau kartelean, Austriako uriburuan batu zan musika talentuaren erakusgarri.


Enpresa sortu berrientzako diru-laguntzak (II) | Laboral Kutxa\nArtikulu honek aurrekoaren gaiari helduko dio. Hartan, Estatuko Enplegu Zerbitzu Publikoaren (EEZPren), Lanbide-Euskal Enplegu Zerbitzuaren eta Eusko Jaurlaritzaren laguntzak aipatu genituen. Oraingoan, berriz, lurralde bakoitzean (Bizkaian, Gipuzkoan, Araban eta Nafarroan) autoenplegurako eta enpresak sortzeko dauden laguntza-programa nagusiak aztertuko ditugu. Hurrengo artikulu batean, enpresa berritzaileentzako berariazko laguntzak ikusiko ditugu.\nEnpresak sortzeko eta autoenplegua sustatzeko laguntza-programa\nBizkaiko Foru Aldundiko Enplegua, Gizarteratzea eta Berdintasuna Sustatzeko Sailak emandako laguntzak dira, eta deialdi bakoitzak zehaztutako epean [IKUSI 2017KO DEIALDIA] norberaren konturako enpresa-jarduera bati (forma juridikoa edozein dela ere) ekiten dioten pertsonei laguntzen zaie, betiere langabezia-egoeratik abiatzen badira.\nDiru-laguntzaren zenbatekoa 5.000 eurokoa da eskatutako baldintzak betetzen dituen lehen pertsonarentzat, eta beste 2.000 euro bazkide bakoitzeko; 15.000 eurokoa da gehieneko kopurua.\nDiru-laguntza lortzeko, eskatzaileak negozio-plan bideragarri bat aurkeztu beharko du, eta jasota izango du enpresak sortu eta gestionatzeko prestakuntza, Enplegu Sailak homologaturiko erakundeetako baten eskutik. Bultz-Lan Consulting (Consulting-Pro zerbitzuaren laguntzailea) entitatearen bidez egin daitezke bai prestakuntza bai negozio-plana.\nEnpresa berrien sorrera sustatzeko diru-laguntzak – Donostia\nDiru-laguntzak norberaren konturako lanpostuen sorrera sustatzen du, urte naturalean Donostian sortutako edozein mota eta jardueratako enpresa berrietan. Berrikuntza-irizpideetan oinarrituta dauden eta hiriari balio erantsia ematen dioten enpresentzako berariazko lerroa ere badago.\nDiru-laguntzak lortzeko, enpresa sortu eta abian jartzeko gastuak (enpresari alta eman aurreko 2 hilabeteetan eta ondorengo 12 hilabeteetan sortutakoak) justifikatu eta ordaindu egin behar dira. Hauek dira aipagarriak:\nGizarte Segurantzako langile autonomoen araubide bereziko edo antzeko araubideko kotizazioak ordaintzeko kuotak.\nJarduera ekonomikoari dagozkion inbertsioak, jarduerari lotutako ondasun higiezinak birgaitu eta zaharberritzeko obrak barne hartuta.\nEnpresa eratzeko gastuak, hala nola irekitzeko lizentziak, jarduera-lizentziak eta abar, eta jabetza intelektualeko eta industrialeko gastuak.\nKomunikazio-gastuak, hala nola publizitate-kanpainak, web-orrialdeen diseinua, sare sozialen diseinua eta abar.\nLehendik dauden enpresak erostea, haien jarduerari eusteko.\nKontzeptu horietarako diru-laguntza, oro har, 1.200 eurokoa da lanpostu berri bakoitzeko (lehen bazkidea) eta 500 eurokoa gainerako lanpostu bakoitzeko (bigarrena eta hurrengoak). Bazkide bakoitzarentzako diru-laguntza % 20 handitu ahalko da zailtasunik handieneko pertsonentzat, barne hartuta emakumeak, 30 urtetik beherako gazteak, 45 urtetik gorakoak, iraupen luzeko langabeak eta abar. Edonola ere, gehieneko diru-laguntza 4.000 eurokoa da.\nHorrez gain, eta hiri osoan, jarduera ekonomikoari lotutako higiezinak alokatzeko gastuak ere diruz lagunduko dira, baldin eta merkataritza-establezimendu bat edo jendeari kalean arreta zuzena emateko zerbitzuak badira. Diru-laguntzok 500 eurotik 2.000 euroraino joan daitezke, inguruaren arabera.\nEra berean, ekintzaileen seme-alabentzako 300 eurorainoko beste diru-laguntza bat eskuratzeko aukera dago, haurtzaindegiko edo antzeko gastuei aurre egiteko, enpresa eratu aurreko enpresa-plana edo enpresa-gestioko prestakuntza egiten den bitartean.\n[IKUSI 2017KO DEIALDIA]\nEnpresak sortzeko diru-laguntzak – Gasteiz\nPrograma horrek mikroenpresen sorrera sustatzen du Gasteizen, haien forma juridikoa edozein dela ere, baldin eta inbertsio eta gastu jakin batzuk eragiten badituzte.\nEzin dute programa horren diru-laguntzarik jaso jarduera jakin batzuk —hala nola txikizkako merkataritza, ostalaritza edo ile-apainketa— betetzen dituzten enpresek, berariazko programa baitute.\n[IKUSI MERKATARITZAKO ENPRESA TXIKIAK ETA ZERBITZU PERTSONALAK EZARRI ETA MODERNIZATZEKO LAGUNTZA PROGRAMA]\n[IKUSI OSTALARITZA ENPRESA TXIKIAK EZARRI ETA MODERNIZATZEKO LAGUNTZA PROGRAMA]\nLaguntza jasoko dute, 2016ko uztailaren 1etik 2017ko ekainaren 30era bitartean enpresa sortu berriek egiten dituzten proiektu eta inbertsioek (deialdi honetan, 2016ko uztailaren 1etik aurrera eman behar dute alta EJZn), eta hauek estaliko zaizkie:\nAbian jartzeko gastuak: bideragarritasun-ikerketak, marka-erregistroa, irudi korporatiboaren diseinua eta web-diseinua eta prototipoen diseinua eta fabrikazioa.\nAktibo finko berriko elementuetan egindako inbertsioak: esaterako makinetan, lanabesetan, altzarietan, ekipamendu eta aplikazio informatikoetan eta instalazio teknikoetan.\nAurkezten diren proiektuek diruz laguntzeko moduko 5.000 euroko inbertsioa eragin behar dute gutxienez, eta gehieneko diru-laguntza % 40koa izango da, edo 8.000 eurokoa enpresa onuraduneko eta urteko.\nEuskadiko beste programa batzuk\nPrograma horiez gain, berariazko programak daude hain ohikoak ez diren beste jarduera batzuetarako, hala nola nekazaritzarako eta artisautzarako. Era berean, enpresa berrien sorrera sustatzeko laguntza-programak dituzte hainbat udalek. Horiei buruzko informazioa jasotzeko edo edozein zalantza argitzeko, jarri gurekin harremanetan harremanetarako inprimakiaren bidez edo telefono honetara deituta: 900 100 240.\nEnpresen hasierako gastuetarako diru-laguntzak\nDiru-laguntza horiek ekintzailetza sustatzen dute Nafarroan, enplegua sortzeko eta foru-erkidegoaren garapen sozioekonomikoa bultzatzeko. Helburu horrekin, diruz lagunduta daude enpresa sortu berrien hasierako gastuak eta egoitza soziala eta jarduera Nafarroara eramaten dutenenak.\nEra berean, diru-laguntza osagarria jaso dezakete lanpostuak (ahal dela finkoak) sortzen dituzten enpresa-ekimenek, kapital sozialean emakumeen parte-hartzea dutenek, Nafarroako Gobernuak ezarritako lehentasunezko sektoreetan jarduera betetzen dutenek eta desgaitasuna duten pertsonak kontratatzen dituztenek edo horrelako pertsonek sustatuta daudenek.\nSozietate gisa eratutako enpresek eska ditzakete deialdi horretako diru-laguntzak, baldin eta eratze-eskritura (edo aldatze-eskritura, egoitza soziala eta jarduera Nafarroara eraman duten enpresen kasuan) 2016ko uztailaren 1etik 2017ko ekainaren 30era bitartean sinatu bada.\nGastu hauek lagundu ahalko dira diruz, 2016ko uztailaren 1etik 2017ko ekainaren 30era bitartean sortu eta ordaindu badira:\na) Prestakuntzarako kontratazio-gastuak.\nb) Kontsultoretzarako kontratazio-gastuak. Kontsultoretzarako gastuak ezin dira zerga- edo lege-betebeharrengatiko ordainsariak izan.\nc) Patenteak eta markak erregistratzeko gastuak.\nd) Lokalak konpondu edo kontserbatzeko gastuak. Lokalak konpondu edo kontserbatzeko gastuak honako hauek izan daitezke: lurzoruak eta hormak konpondu, pintatu, azulejatu edo bestelako azken akabera ematekoak; elektrizitateko, iturgintzako edo berokuntzako instalazioak aldatzekoak; eta ate, kristal eta leihoetako osagaietako batzuk edo guztiak ordeztekoak.\nGutxieneko laguntza 1.500 eurokoa da, eta handitu egingo da inbertsioak eta gastuak egin ahala.\nHurrengo artikulu batean, Euskadiko eta Nafarroako enpresa berritzaile berrientzako berariazko diru-laguntzak izango ditugu hizpide.


Iturralde eta Arraizen lanek argia ikusi dute - Nontzeberri\nHasiera/LITERATURA/Iturralde eta Arraizen lanek argia ikusi dute\nIturralde eta Arraizen lanek argia ikusi dute\nAste honetan bi lan berrik ikusi dute argia. Joxemari Iturraldek Jamaikako neska (Pamiela) izeneko lan kaleratu du, eta gaur berton, Hasier Arraizek Maitasun keinu bat besterik ez (Erein) aurkeztu du Donostian.\nJoxemari Iturralderen obraren korapiloa honakoa duzue: “Dafne Zorregieta Rondaall, horixe da ene izena, aita euskaldun erbesteratu baten alaba naiz eta Mexikon finkaturiko familia daukan holandar ama batena. Hortxe ezagutu zuten elkar nire gurasoek, Cuernavacan, amak garai abenturazale, hippy eta ero samarra izan zuenean eta aitak leku guztietatik ihes egiteko joera hartu zuen hartan, horixe izan baitzen eta baita munduan barrena ibiltzeko daukan joera, bere ezaugarri nagusietakoa, batetik bestera mugituz alde egitekoa, alegia. Mexikotik alde egin beharrean aurkitu zen, berak aitortzen zuenez, une zehatz batean eta arrazoi jakin batengatik, eta Jamaikan pausatu zituen oinak. Amak atzetik jarraitu zion Luzea hiriraino, eta bertan jaio nintzen ni. Gero, zenbait urte pasatuta, banandu egin ziren. Luzea euskal hitza da, nire jaioterrikoek jakin ez arren. Aitak esaten zuen luzea euskaldunei ongi datorkien hitza dela, hauetarik asko, ia gehienak, luzeak direlako garaieran eta… sudur tamainan. Bera sudurluzea zen eta neu ere halakoxea naiz, nahiz eta sudu txikiagoa dudan, bistakoa baita Kirstin amak zertxobait lagundu zuela nire sudurraren tailua txikiagotzen, eskerrik asko, mam! Luzea, baita ere, hiri baten izena da. Baina ez dago Euskal Herrian, ez espainiar aldean ezta frantziarrekoan ere. Luzea Jamaikan dago. Hantxe jaio nintzen ni. Ez naiz luzaro bizi izan uharte hartan, baina denen aurrean beti izan naiz ni Jamaikako neska”.\nErein argitaletxearen esanetan, “duela urte batzuk Hasier Arraiz euskal politikan aurrera samar aritu zen. Oraingoan, bere eskutik datorren liburuan, euskal literaturan eratutako azken narratzaile belaunaldiarekin topo egingo du irakurleak, baita literatura (eta kultura oro har) ulertzeko modu zehatz batekin ere. Arraizek pentsatzen baitu kultura ere errealitateari aldaketak eragiteko eremua izan daitekeela. Horregatik aztertzen du saiakera honetan kontakizun garaikideek euskal subjektibitateetan duten garrantzia.\nHala, Arraizek gero eta arrotzagoa zaigun mundu hau ulertzeko eta azaltzeko euskal ikuspegi baten bila egiteko bidea proposatzen digu, horretarako azken hamarraldietan gure gizartearen baitan indarkeriek hautsi dituzten zubiak berreraikitzeko lana eginez eta komunitate gisa marrazten gaituzten ezaugarriak eraberrituz. Eta bide hori egiteko, idazleak iradokitzen digu literatura (eta kultura) ibilgailua ez bada, bidaide ezin aproposagoa izan daitekeela”.\nCharles Chaplinaren zine-ondarearen atzera begirakoa, Iruñean\nHil honetan musika, literatura, eta antzerkia, Larrabetzun


Epi eta Blas, bikote? — Gaztezulo\nEpi eta Blas, bikote?\nEpi eta Blas, bikote? Sesamo auzoko egileak ez dira ados jartzen! https://www.gaztezulo.eus/albisteak/epi-eta-blas-bikote https://www.gaztezulo.eus/albisteak/epi-eta-blas-bikote/@@download/image/Cataluna-Declaracion_de_Independencia-Carles_Puigdemont-Twitter-Barrio_Sesamo-La_Jungla_253737396_50141321_1024x576.jpg\nSesamo auzoko egileak ez dira ados jartzen!\nMark Saltzman Epi eta Blas pertsonaien gidoilariari bota zioten galdera duela gutxi; bikote ote dira bi panpinak? Saltzmanen hitzetan, bere bikote harremanean oinarritu zen haien istorio asko eraikitzeko, eta askotan haiei ere Epi eta Blas deitzen zietela gaineratu zuen. Hala, urtetako zurrumurruak konfirmatzen zituen; panpinak bikote ziren.\nDena den, Sesamo auzoko arduradunek zein Frank Oz pertsonaileen beste egileetako batek, gezurtatu egin dute. Telesailaren arduradunen arabera, panpinak eskolaurreko haurrei zuzenduta daude, eta ez dute sexurik: "Soilik bi lagun onen rola betetzeko helburua dute". Antzekoa adierazi du Ozek: "Primeran iruditzen zait Saltzmani pertsonaiak homosexualak direla iruditzen bazaio, baina ez da hala. Eta gainera, zer axola dute beren sexu gustuek? Zergatik definitu behar ditugu heterosexual ala homosexual bezala?".\nUrteak dira Epi eta Blas bikote direnaren zurrumurrua aireratu zirela, eta 2013an homosexualen eskubideen ikur bihurtu ziren, New Yorker aldikariak ala marraztu zituenean bere azalean, ezkontzeko eskubidea aldarrikatuz.


A25eko Adierazpen instituzionala — Aretxabaletako Udala\nA25eko Adierazpen instituzionala\n“Emakumeen kontrako indarkeriaren aurkako Nazioarteko eguna ”\nGaur, modu berezian gogoratu nahi ditugu aurten Euskal Herrian hildako bost emakumeak, jendartearen aitorpen eta elkartasun osoa merezi baitute. 2003. urtean hasi ziren emakumeenganako indarkeriari buruzko datuak jasotzen, eta geroztik 112 emakume eta 11 haur hil dituzte. Emakume asko dira indarkeria matxista jasaten dutenak eta egoera horiek saihesteko ezinbestekoa da denok indarrak batu eta horren kontra lanean jarraitzea.\nBaina arazo hau ez da soilik emakumeena, jendarte osoa interpelatzen du. Oraindik ere beharrezkoa da genero-indarkeria ukatzen duten, seme-alaben arriskua gutxiesten duten eta indarkeria horri aurre egiteko tresna juridikoak zalantzan jartzen dituzten diskurtsoen eta jarreren aurka ohartaraztea.\nJokabide batzuk oso erraz identifikatzen ditugu, gehienbat izebergaren puntan kokatzen ditugunak, hala nola erailketak, bortxaketak eta indarkeria fisikoa, oro har. Hala ere, badira beste batzuk sotilagoak direnak, eta normalizazio-maila handia dutenez jendarteak askotan ez ditu horiek zalantzan jartzen. Sotilak zein bortitzak izan, jarrera horiek guztiak aldatzen joateko ezinbestekoa da jendartearen eraldaketa osoa lortzea, eta helburu horrekin jarraituko dugu prebentzio eta sentsibilizazio ekintzak proposatzen eta eskaintzen.\nEmakumeek pairatzen duten indarkeria, estruktura patriarkala duen jendarte batean bizitzearen ondorio zuzena da. Hain zuzen ere, genero-indarkeria tresna bat baino ez da emakumeak mugatzeko eta egoera ez-parekide batean mantentzeko. Politikak erantzukizun handia dauka egoera honen kontrako borrokan, eta horri aurre egiteko ezinbestekotzat jotzen dugu gure indarrak batzea prebentzioan eta sentsibilizazioan.\nAurten, adibidez, “Nerabe eta gazteen arteko indarkeria matxistaren aurkako protokoloa” sortu dugu, beste departamentu eta eragile batzuekin batera, eta bertan, besteak beste, norabide horretan lan egiten jarraitzeko konpromisoa hartu dugu.\nAzaroaren 25a Emakumeen kontrako indarkeriaren aurkako Nazioarteko eguna dela-eta, Aretxabaletako Udalak emakumeenganako indarkeria mota guztiak gaitzesten ditu, eta emakumeen aurkako indarkeriarik gabeko jendarte baterantz lanean jarraitzeko konpromiso irmoa adierazten du.\nGainera, herritarrei gogorarazi nahi diegu indarkeriaren biktimei laguntzeko baliabideen sarea eskuragarri dagoela; besteak beste, SATEVI (indarkeriaren biktima diren emakumeentzako telefono bidezko arreta zerbitzua - 900 840 111) eta ZEUK ESAN (haur eta nerabeentzako online eta telefono bidezko aholkularitza eta informazio zerbitzua - 116 111).\nBukatzeko, gure bizilagunei dei egiten diegu mugimendu feministak Emakumeen kontrako indarkeriaren aurkako Nazioarteko eguna dela-eta deitutako mobilizazioetan parte hartzera.